Фумихико Като, Япониянинг Ўзбекистон Республикасидаги Фавқулодда ва мухтор элчиси:\n— Мазкур ярмарка Ўзбекистонда биринчи маротаба ўтказилаяпти. У муваффақиятли бошлангани ва юксак савияда ташкил этилганини таъкидлашни истардим. Қишлоқ хўжалиги — юртингиздаги муҳим тармоқлардан бири. Юқори қўшимча қийматли маҳсулотлар ишлаб чиқариш ҳам йўлга қўйилган. Уларни бутун дунёга, жумладан, Осиё давлатларига экспорт қилиш борасида катта салоҳият мавжуд.\nМамлакатимиз, ўз навбатида, Ўзбекистондаги ирригация тизимлари ривожини қўллаб-қувватламоқда. Ўтган йили Япония халқаро ҳамкорлик агентлиги (JICA) ваколатхонаси кўмагида ҳаётга татбиқ этилган умумий қиймати 120 миллион АҚШ долларига тенг қўшма лойиҳа сўзимизни тасдиқлайди.\nДавлатимизнинг чет элга маҳсулот сотиш борасидаги катта тажрибасидан келиб чиққан ҳолда, биз республика миллий брендини яратиш ва мева-сабзавотлар савдосига ёрдамимизни кенгайтиришни хоҳлаймиз. Шунингдек, юртингиз аграр секторининг янада модернизациялашуви учун сармоялар йўналтириш ниятидамиз.\nЎзбекистон мева-сабзавотлари ҳамда полиз маҳсулотларининг таъми, сифати ҳақида тўхталар эканман, олма, узум, қовун-тарвузларни алоҳида эътироф этишни жоиз деб биламан. Улар ажойиб ва тенгсиздир.\nРиккардо Манара, Италиянинг Ўзбекистон Республикасидаги Фавқулодда ва мухтор элчиси:\n— Ярмарка юксак савияда ташкил қилинаётгани билан ажралиб туради. Ўзбекистон мева-сабзавот етиштириш ҳамда уларни экспорт қилиш борасида катта салоҳиятга эга. Ўйлайманки, мамлакатингиз истиқболда жаҳон мева-сабзавотлар бозорида ўз мавқеини янада мустаҳкамлайди.\nИталия ҳамда Ўзбекистон логистикани ривожлантириш ва мева-сабзавот маҳсулотларини сақлаш мақсадида музлатиш камераларини яратиш лойиҳаси доирасида ўзаро ҳамкорлик қилаяпти. Мазкур ярмаркада ушбу лойиҳадан манфаатдор бўлган Италиянинг икки йирик компанияси иштирок этаётир.\nЯна шуни ҳам айтишни истардимки, Ўзбекистонда етиштирилган неъматлар ранг-баранг ҳамда бетакрор таъмга эга.\nЗаид Абдулла ал-Амди, Малайзиянинг “AM Avenue SDN BHD” савдо компанияси бош директори:\n— Бундай кенг қамровли тадбир орқали Ўзбекистон мева-сабзавот бозори ва республиканинг бу соҳадаги салоҳияти билан танишиш имконига эга бўлганимиздан жуда мамнунмиз. Бу ерда етиштириладиган барча замин неъматлари табиийлиги, сархиллиги ҳамда ажойиб таъми туфайли алоҳида ажралиб туради. Шу боис уларга хорижда талаб катта.\nҚайд этиш зарурки, Ўзбекистоннинг ушбу жабҳадаги имкониятлари ҳамда мамлакатда уларни экспорт қилиш учун яратилган қулай шарт-шароитлар намойиши бу тадбирга нисбатан хорижий компаниялар қизиқишини кучайтириши баробарида, ўзаро манфаатли шартномалар салмоғини ҳам оширади.\nМазкур рукндаги бошқа мақолалар: « Замонавий бозор механизми ва экспорт салоҳияти\tИшбилармонлар форуми »


Сайловларни баҳорга кўчириш таклифи ва соҳадаги камчиликлар. Сўз Абдусаломовга | Qalampir.uz\nСайловларни баҳорга кўчириш таклифи ва соҳадаги камчиликлар. Сўз Абдусаломовга\nЖамият\t23 Декабрь 2019 18:56 4065\nМарказий сайлов комиссияси раиси Мирзо-Улуғбек Абдусаломов сайловни баҳорга кўчириш таклифи берилганлигини маълум қилди. У шунингдек сайловда камчиликлар мавжудлиги ва қилинадиган ишлар борлигини тан олди.\n“Баъзи бир жойларда камчиликлар бўлди. Буни биз яхши биламиз. Кейинги ишларда тугатиш чораларини ҳам кўрамиз. Кимдир ўзини қилаётган ва қилинган ишларга танқидий руҳ билан ёндашмаса, келажакда яхши ишларни қила олмаслик мумкин. Келажакда, албатта, қилинган ишларни танқидий кўриб чиқамиз.\nБаъзи бир таклифлар хозирданоқ келиб тушмоқда. Мисол учун битта таклифни айтмоқчиман. Балки сизларга ҳам маъқул келар. Сайлов ўтказиш даврини бошқа вақтга ўтказиш масаласидир. Баҳор ойларигами? Буни таклифи ҳам келмоқда”, дея маълум қилди комиссия раиси.\nМирзо-Улуғбек Абдусаломов шунингдек соҳадаги камчиликлар ҳақида ҳам гапирди.\n“Мана кеча жуда кўп қўнғироқларни олдик. Сайловда овозларни санаб чиқиш жараёни узоқ вақтни талаб қиляпти. Ўзи сайлов 12 соат давом этяпти. Лекин ундан кейин яна 2-3 соат сайлов комиссияси аъзолари протоколларни тузиши муаммоси бор. Протоколлар тузишда баъзи бир қийинчиликлар бор экан. Биз олдинги протоколлардан 2та бандини чиқариб ташлаган эдик. Оддийроқ бўлсин деб. Бу масалада яна озгина ишлайдиган жойларимиз бор”, дейди Мирзо-Улуғбек Абдусаломов.\n04 Август 15:22 58855\n03 Август 12:54 55489\n05 Август 11:03 43576\n03 Август 12:28 41854\n03 Август 18:34 37583


Дилором Зоирова: Ёрдам беринг, асраб олган боламга метрика ололмаяпман!\nOzodMikrofonга Сурхондарё вилояти, Музработ тумани, Гагарин посёлкасидан боғланган 30 яшар Дилором Зоирова 5 йил муқаддам асраб олган боласига туғилганлик ҳақида гувоҳнома ололмаётганидан арз қилди. Унинг айтишича, 5 йил муқаддам уйига туйқусдан кириб келган нотаниш ёшгина қиз 5 ойлик хаста гўдагини унга қолдириб, ғойиб бўлган ва шундан буён болани расмийлаштиришга уринишлари беҳуда кетмоқда.\nМузработлик аёл ҳозир 5 ёшга кирган ташландиқ болани ўз номига расмийлаштиришни истаб, тегишли идораларга мурожаат қилганида ундан болакайнинг асл онасини топишни сўрашаётганини айтмоқда.\n- 2009 йил ёзида кириб келди, уйда ўтирган эдик. Қўлида шу 5 ярим ойлик бола, куйиб қолган, яра-чақа, озиб кетган, жуда касал эди бола. Ўзи ҳам бир аҳволда экан. "Мен ракман, яқинда ўламан, уйим ҳам, ҳужжатим ҳам йўқ, илтимос шу боламни олиб қолинглар!" деди. Биз ҳайрон қолдик. Лекин бола жуда оғир аҳволда эди. Уни дарров шифохонага олиб бордик, бола билан оввора бўлиб кетдик. У қиз ўша куни уйимиздан чиқди-кетди - шу бўйи қайтгани йўқ. Болани эса биз боқиб олдик, - дейди Дилором Зоирова.\nУнинг айтишича, болакайни узоқ даволашган ва сўнгра уни ўз номига расмийлаштиришга уринишган.\n- Ҳамма идора боланинг онасини топиш керак, қидиряпмиз, дейди. Лекин мана беш йилдирки, у қизнинг дараги йўқ. Исмини Нодирами, Наргизами, деган эди. Йўқ, у қизни тополмаяпмиз. Болани эса расмийлаштириб ололмаяпмиз. Кейинги йил мактабга чиқиши керак, лекин туғилгани ҳақида гувоҳномаси йўқ. Нима қилишим керак, ахир?! Ташландиқ бир хаста болани асраб олдим, даволатдим, боқдим, улғайтирдим. Ўз ўғлимдек катта бўлаяпти, - дейди музработлик аёл.\nОхир-оқибат, Озодликка боғланган бу аёл ёрдами тегиши мумкин бўлган ҳаммага - маҳаллий раҳбарлар ва жамоат ташкилотларига ҳужжат муаммосини ҳал қилишда ёрдам беришини сўраб юзланмоқда.\nҚуйида Дилором Зоирова билан суҳбатни тўлиқ тинглашингиз мумкин.\nДилором Зоирова билан суҳбат


Тик туриб ичиш » Тавҳид\nТик туриб ичиш\n1,393 марта ўқилган\nБарча ҳамдлар Аллоҳга хосдир. Биз Ундан ёрдам, нафсимизнинг ёмонлиги ва амалларимизнинг шумлигидан паноҳ ҳамда мағфират сўраймиз. Аллоҳ ҳидоят қилган одамни адаштирувчи, адаштирган одамни ҳидоятловчи йўқдир. Мен ягона, шериксиз Аллоҳдан бошқа илоҳ йўқ, Муҳаммад эса Унинг бандаси ва элчиси эканига гувоҳлик бераман.\nПайғамбар соллаллоҳу алайҳи ва саллам тик туриб ичганлари борасида саҳиҳ ҳадислар келган.\nАлий розияллоҳу анҳудан ривоят қилинади, у кишига сув келтирилди ва тик турган ҳолда ичдилар, сўнг: «Баъзи одамлар тик туриб ичишни кариҳ кўрадилар. Мен Расулуллоҳ соллаллоҳу алайҳи ва салламни мен қилгандек қилганларини кўрганман», дедилар (Имом Бухорий ривояти).\nНазол ибн Сабурадан ривоят қилинади, Али розияллоҳу анҳуга раҳбада бўлганларида, бир кўзада сув келтирилди. У зот ундан бир ҳовуч сув олиб, икки қўлларини ювдилар, кейин оғиз ва бурунни чайқаб, юзларига, икки билакларига ва бошларига масҳ тортдилар. Сўнг тик турган ҳолда у сувдан ичиб: «Мана бу, таҳоратини бузмаган кишининг таҳоратидир. Мен Росулуллоҳ саллаллоҳу алайҳи васалламни шундай қилганларини кўрганман» – дедилар (Имом Бухорий, Насоий, Аҳмад ривояти).\nАбдуллоҳ ибн Аббос розияллоҳу анҳу дедилар: «Мен Расулуллоҳ соллаллоҳу алайҳи ва салламга Зам-замдан сув олиб келдим ва у зот уни туриб ичдилар» (Имом Бухорий, Муслим, Термизий, Ибн Можа ривояти).\nАбдуллоҳ ибн Умар розияллоҳу анҳу дедилар: «Биз Расулуллоҳ соллаллоҳу алайҳи ва саллам даврларида юриб ердик ва туриб ичардик» (Имом Термизий ривояти. Албоний «Саҳиҳ Термизий»да саҳиҳ деди).\nАнас ибн Молик розияллоҳу анҳу дедилар: «Кунларнинг бирида Пайғамбар соллаллоҳу алайҳи ва саллам Умму Сулаймникига келдилар. Уникида меш осилиб турган эди. У зот тик турган ҳолларида унинг оғзидан ичдилар. Кейин Умму Сулайм ўша мешнинг бўғзидан кесиб ташлади» (Имом Аҳмад, Доримий ривояти. Албоний айтишича ҳадис ровийларидан бири номаълум, бироқ уни қувватловчи ҳадислар борлиги сабабидан бу ҳадис ҳам саҳиҳ).\nАммо саҳиҳ ҳадислар орасида тик туриб ичишдан қайтарилгани ҳақидаги ҳадислар ҳам келган.\nАбу Ҳурайра розияллоҳу анҳудан ривоят қилинади, Расулуллоҳ соллаллоҳу алайҳи ва саллам айтдилар: «Сизлардан бирон киши асло тик туриб ичмасин. Ким эсида йўқ (тик туриб ичган) бўлса, қусиб юборсин» (Имом Муслим ривояти).\nАбу Ҳурайра розияллоҳу анҳудан ривоят қилинади, Расулуллоҳ соллаллоҳу алайҳи ва саллам дедилар: «Агарда туриб ичувчи қорнида нима бўлаётганини билганида эди, (ичган нарсасини) қусиб юборган бўлар эди» (Имом Аҳмад, Абдурраззоқ «Мусаннаф»да ва Ибн Ҳиббон «Саҳиҳ»да ривоят қилган). Ушбу ривоятнинг иснодида номи тилга олинмаган ровий мавжуд. Бироқ Таҳовийдан «Мушкил ал-асар»да ривоят қилинган шунга ўхшаш ҳадис уни қувватлайди.\nАбу Ҳурайра розияллоҳу анҳудан ривоят қилинади, Пайғамбар соллаллоҳу алайҳи ва саллам туриб ичаётган одамни кўрдилар. У зот айтдилар: «Бас қил!» У сўради: «Нимага?» Шунда Пайғамбар соллаллоҳу алайҳи ва саллам дедилар: «Агарда сен билан бирга мушук ичганида сенга ёқармиди?» Бояги кимса деди: «Йўқ». У зот жавоб бердилар: «Дарҳақиқат, сен билан мушукдан ёмонроғи ичди – (у ҳам бўлса) Шайтон» (Имом Аҳмад, Доримий, Таҳовий ва Баззор ривояти). Албоний икки ҳадисни ҳам саҳиҳ деди.\nАнас розияллоҳу анҳудан ривоят қилинади, у зот дедилар: «Пайғамбар соллаллоҳу алайҳи ва саллам тик туриб ичишдан қайтардилар». (Тик туриб) ейиш ҳақида сўралганда Анас розияллоҳу анҳу: «Бу яна ҳам ёмонроқ», деб жавоб бердилар (Имом Муслим ривояти).\nБаъзи уламолар, хусусан имом Таҳовий ва Ибн Ҳазм, туриб ичишни қатъий ҳаром деб ҳисоблаган. Шайх Албоний ҳам ушбу фикрни тўғри деб санаган. Албонийнинг фикрича қусишга бўлган амр ва шайтонни эслаб ўтилганлиги, туриб ичиш макруҳ деган қавлга тўғри келмайди. У киши дедилар: «Қусишга ўзини зўрлаш инсон учун катта қийинчилик туғдиради. Менга мустаҳабни бажармаганнинг эвазига бу каби ишга шариатнинг буюргани маълум эмас. «Сен билан шайтон ичди» сўзи ҳам бу каби амал кескин қайтариқни ўз ичига олганига далолат қилади. Бундан ташқари Пайғамбар соллаллоҳу алайҳи ва саллам туриб ичгани ҳақидаги ҳадисларни узрли ҳолат бўлгани билан тушунтириш мумкин. Масалан, жойнинг зиқлиги ёки меш осилиб тургани».\nЖумҳур уламолар эса аксинча, туриб ичишлик макруҳ ва қусиб ташлашга бўлган буйруқ мажбурий эмас деб ҳисоблашган. Уларнинг фикрича ҳадислардаги қайтариқ ҳаромга далолат қилмайди. Буни тавсиядек тушуниш керак ва ўтириб ичишлик афзалроқ дейишган. Пайғамбар соллаллоҳу алайҳи ва саллам туриб ичганлари ҳақидаги ҳадислар, бу амалнинг жоиз эканини кўрсатади. Яна бошқа ҳадислардан маълумки, Умар ибн Хаттоб, Усмон ибн Аффон ва Алий ибн Абу Толиблар туриб ичишган. Мўминларнинг онаси Оиша розияллоҳу анҳо ҳам бунда бирор зарар бор деб билмаганлар.\nИмом Нававий раҳимаҳуллоҳ деди: «Алҳамдулиллаҳ, бу ҳадисларда зиддият йўқ ва уларнинг бирортаси ҳам заиф эмас. Уларнинг барчаси саҳиҳ. Тўғри қавл шуки, таъқиқ – хуш кўрилмаган нарсадек тушунилиши керак. Пайғамбар соллаллоҳу алайҳи ва саллам туриб ичганлари, бунинг жоиз эканига далолат қилади. Бу ушбу масалада айтилиши керак бўлган нарсанинг барчасидир.\nАгар савол берилсаки: «Қандай қилиб Пайғамбар соллаллоҳу алайҳи ва саллам қилган иш макруҳ бўлиши мумкин?» Унга жавоб шундай берилади, у киши бундай қилишларининг сабаби, буни жоиз эканини кўрсатиш бўлган. Демак, бу макруҳ эмас. У зот буни кўрсатишлари ва тушунтиришлари керак эди, қандай қилиб бу макруҳ бўлсин? Исботланганки, Пайғамбар соллаллоҳу алайҳи ва саллам ҳар бир аъзоларини бир марта ювиб таҳорат қилганлар, яна Каъбани туяда тавоф қилганлар. Шунга қарамай уламолар иттифоқ қилдиларки таҳорат қилаётганда аъзоларни уч мартадан ювиш ва тавофни пиёда қилган афзал. Бундай мисоллар кўп. Пайғамбар соллаллоҳу алайҳи ва саллам ниманидир жоиз эканини бир марта ёки бир неча марта кўрсатганлар. Бироқ у зот афзалига эргашишни таъкидлаганлар. Шунинг учун ҳам баъзида таҳорат олар эканлар, ҳар бир аъзоларини уч мартадан ювганлар, шунингдек одатда тавофни пиёда қилганлар ва ўтириб ичганлар. Бу тушунарли ва оз бўлсада илми бўлган бирор кимсани чалкаштирмаслиги керак. Валлоҳу аълам».\nҲадислар ҳақидаги бу фикрни Хаттобий, Ибн Баттол, Тобарий ва бошқалар таъкидлашган.\nҲофиз Ибн Ҳажар «Фатҳул Борий»да деди: «Бу энг афзал, кучлироқ ва хилофликдан энг йироқ бўлган тушунтиришдир».\nИлмий Тадқиқотлар ва Фатво Бериш Доимий Қўмитаси фатволарида (22:133) айтилади: «Асосий қоида шуки, ўтириб ичиш керак, аммо туриб ичса ҳам бўлади. Пайғамбар соллаллоҳу алайҳи ва саллам танлаш имкониятини кўрсатиш учун ундай ҳам, бундай ҳам қилганлар».\nТуриб овқат ейиш масаласига келсак, бундай қилиш мумкин эмас деган қавл мавжуд.\nАммо жумҳур уламоларнинг фикрича, Пайғамбар соллаллоҳу алайҳи ва салламнинг таъқиқи фақатгина ичишга тегишли. Анас ибн Моликнинг сўзи эса бу унинг шахсий фикри эканини кўрсатади. Агар одам турган бўлса суюқлик овқат бўлакларига қараганда ичакни тезроқ тарк этади ва қуйи бўлим, ошқозон-ичак трактасига тушади. Бу ҳазм қилиш жараёнини қийинлаштиради. Бундан ташқари туриб ейилган нарсани қусиб ташлаш керак деб уламоларнинг бирортаси айтмаган. Бу тафовутга Ибн Муфлиҳ ишора қилган. Уларнинг таҳмини бўйича, туриб ичишни таъқиқлаган ҳадислар, туриб ейишга алоқаси йўқ экан. Нима бўлганда ҳам шубҳа йўқки ўтириб ейиш ва ичиш тўғрироқ ва фойдалироқ. Валлоҳу аълам.\n/ Кутубхона / Таом ва шароб / Тик туриб ичиш\nMuslim → 22.07.2011 йил\n“….ман Роббимдан кейин энг севикли булган ва эргашишликга энг хакли булган зот росулиллох саллоллохи алайхи васаллам келтирган хамма нарсага иймон келтирдим ва унга хеч нарса кушмайман ва олиб ташламайман иншаАллах”—сизларни эса сайт ходимлари, биродарларим, Аллах учун яхши кураман кивотган амалейларда Роббим Узидан бошка хеч кимга насиба куймасдан хаммасини ки


Сиз шу ердасиз: Бош сахифа “БИР САФДА” маслаҳатхонаси “БИР САФДА” МАСЛАҲАТХОНАСИ 2019, 3-сон\nЯратилган куни 16.07.2019 05:44 | | | Кўрилган: 378\nСОЧ ОҚАРМАСИН ДЕСАНГИЗ...\nЁш ўтгани сайин бошдаги оқ сочлар кўпайиши табиий ҳол. Лекин бугунги кунда 20 – 25 ёшдаги айрим йигит-қизлар ҳам айни ҳолатдан шикоят қилишмоқда. Сочлар эрта оқармасин десангиз, аввало, таомномага эътибор қаратинг. Соғлом турмуш тарзи ва тўғри овқатланиш соч оқаришининг олдини олишда риоя қилинувчи олтин қоидадир. Агар сочларингиз тезлик билан оқараётган бўлса, таомномангизда кўп тановул қиладиган егуликлардан вақтинча воз кечинг. Шунда бу ҳолатнинг юз бериш сабабини аниқлаш осон кечади. Мутахассислар кундалик таомномасида ловия, исмалоқ ва шолғомдан кўп фойдаланадиган кишининг сочи тез оқармайди, деган фикрда. Шунингдек, таркибида йод кўп учрайдиган маҳсулотлар соч оқаришига қарши энг яхши восита ҳисобланади.\nСариёғ таркибидаги минераллар соч оқариши жараёнини секинлаштириши айтилади. Уни эритган ҳолда соч илдизига уқалаш тарзида суртиш лозим. Муолажани ҳафтада икки марта такрорлаш тавсия этилади. Қаттиқ тушкунликка тушиш ҳам муддатидан олдин соч оқаришига сабаб бўлади. Уззукун бир нарсани ўйлаш, ўзини нотинч ҳис қилиш ва нимадандир қўрқиб яшашдан нафақат сочлар, балки тана ҳам азият чекади. Бунинг олдини олиш учун муаммоларни тинч йўл билан ҳал қилишни ўрганиш зарур. Қолаверса, мунтазам равишда жисмоний тарбия машқларини бажариш орқали танани чиниқтириш яхши наф беради.\nҚора чой ҳам соч оқаришига қарши қўлланадиган энг самарали воситалардан биридир. Чойнинг фойдали хусусияти шундаки, у оқариш жараёнини тўхтатиш билан бирга сочларга қайтадан ранг бериб, аввалги ҳолатини тиклашда кўмаклашади. Бир стакан аччиқ қилиб дамланган қора чойни бир ош қошиқ ўсимлик ёғи билан яхшилаб аралаштириб, соч илдизидан бошлаб то учигача суртиб чиқилади. Ниқобни кунига икки маҳал қўллаш тавсия этилади. Яна бир усулга кўра, 1 стакан аччиқ қора чой ва 1 ош қошиқ ош тузи аралашмасини уқаловчи ҳаракатлар ёрдамида бошга суртиб, 1 соат ўтгандан сўнг илиқ сув билан ювиб ташланади. Муолажани кунига бир маҳал қўллаш кифоя қилади.


Олтин ишлаб чиқариш бўйича дунёда 9-ўриндамиз, аммо Ўзбекистон нега бунчалар қашшоқ? « Ўзбекистон Халқ Ҳаракати\nОлтин ишлаб чиқариш бўйича дунёда 9-ўриндамиз, аммо Ўзбекистон нега бунчалар қашшоқ?\n06 February 2013 - 12:42\nХабарларда айтилишича (ca-news.org) 2012 йил якунларига кўра, Ўзбекистон олтин ишлаб чиқариш бўйича дунёда тўққизинчи ўринни эгаллади. Бу ҳақда АҚШ Геология хизмати (United States Geological Survey) маълумотномасида келтирилган.\nГеология хизматининг билдиришича, ўтган йили Ўзбекистонда 90 тонна олтин ишлаб чиқарилди, 2011 йилда эса бу рақам 91 тоннани ташкил этган эди.\nДунёнинг энг кўп олтин ишлаб чиқарувчилари орасида Хитой (370 тонна), Австралия (250 тонна), АҚШ (230 тонна), Россия (205 тонна), Жанубий Африка (170 тонна), Перу (165 тонна), Канада (102 тонна) ва Индонезия (95 тонна) бор.\nШундай экан, нега Ўзбекистон бунчалик қашшоқ?\nБу саволнинг жавобини бошқа бир хабардан (uzbekistanerk.com) топишимиз мумкин. Унда жумладан шундай дейилади:\n“Энди эса олтин ҳақида. 1993 йил кузда Ўзбекистоннинг АҚШдаги элчиси Бобур Маликов тўсатдан кўпчилик учун Америкадан сиёсий бошпана сўрайди. Бунга уни навбатдаги вазият мажбур қилади. 1993 йили ёзда Ислом Каримов АҚШга Навоий тоғ-металлургия комбинатидан қазиб олинган 90 тонна соф олтин жўнатади. Тошкентдан Вашингтонга олтин қуймаларини ўша вақтдаги Фарғона вилоят миллий ҳавфсизлик хизмати бўлими бошлиғи раҳбарлигидаги МҲХ ходимлари кузатиб боришади. Юк Вашингтонга етганда Фарғона СНБчиси Ўзбекистон элчиси Бобур Маликовга кириб, унга шу 90 тонна олтинни Ислом Каримовнинг шахсий номига расмийлаштиришни етказади. Б. Маликов бундай қилишдан бош тортади, шундан сўнг 90 тоннали олтин «жўнатма»ларини Ислом Каримовнинг шахсий ҳисобига расмийлаштириш иши билан чекистнинг ўзи шуғулланади”\nУшбу хабарлар Ўзбекбошининг аслида Ўғрибоши эканлигига яна бир далилдир…\n6 февраль 2013 йил.


Зарарли маслаҳатлар: нега муваффақиятли инсонлар ва компаниялар сири сизга ёрдам бермайди? - yangiliklar\nЗарарли маслаҳатлар: нега муваффақиятли инсонлар ва компаниялар сири сизга ёрдам бермайди? — yangiliklar\nЭмре Сўяр, Робин Ҳогарт\nҲар қандай одам вақти-вақти билан ҳаётда муваффақиятга эришган инсонларнинг сирлари ҳақида ўқиб туради. Бу — биров билан бўлишиш осон бўлган завқли мутолаа, бундай матнларнинг жуда кўплиги ҳам шу билан тушунтирилса керак. Бу каби мақолаларда бериладиган…\nСиз ҳозир Дунё категориясидаги янгиликларни кўриб чиқдингиз. Бу сарловҳаси Зарарли маслаҳатлар: нега муваффақиятли инсонлар ва компаниялар сири сизга ёрдам бермайди? бўлган мақола yangiliklar.net сайтига киритилган.\nMedia: Сурияда авиазарба...\nInfo: Rossiyada shifokorlar do‘pposlangan holat aks etgan...\nMedia: Шифокор Шумахернинг реал...\nInfo: Yangi Zelandiya hukumatida qurolsizlanish bo‘yicha...\nInfo: Sharqiy Gutadagi ilk gumanitar tanaffus jangarilar...\nMedia: АҚШ 5 та давлатда ИШИДга...


Видео: Турмуш ўртоғи таробеҳ намозига борган хорижлик аёлга масжидда қулайлик борми?\nКасалланганлар сони 6 266 875\nСоғайганлар сони 2 847 525\nВафот этганлар 373 960\nЖами овоз: 1427 та.\nЖами овоз: 10902 та.\nЖами овоз: 8192 та.\nЖами овоз: 18427 та.\nЖами овоз: 14229 та.\nИслом / Видео / Юртимизда\nУшбу саволга Ўзбекистон мусулмонлари идораси Котибият мудири Муҳаммад Аюб Ҳомидов жавоб берди.\nМаълумотларга кўра, жаҳонда 1,6 миллиарддан ортиқ мусулмон бўлиб, улар дунёнинг деярли барча минтақасида яшайди. Ҳар йил Ўзбекистонга жаҳоннинг 70 га яқин мамлакатидан 2-3 миллионга яқин сайёҳ ташриф буюради. Улар орасида зиёрат туризми учун келадиганлар ҳам анчагина. Мана шу кунларда Ўзбекистонга хориждан аёли билан келган эркак таробеҳ намози учун масжидга кирса, унинг аёли учун қандай қулайлик таклиф қилиш мумкин? Ваҳоланки, бизда хотин-қизлар масжидга кирмайди.\nБу саволга Ўзбекистон мусулмонлари идораси Котибият мудири Муҳаммад Аюб Ҳомидов шундай жавоб берди.\nҲозирда зиёрат туризми ривожланиб бораётгани қувонарли, дейди исломшунос олим. Сабаби, юртимизга ҳар куни минглаб сайёҳлар келмоқда. Ҳасти Имом даҳасида ҳам ҳар куни кўплаб сайёҳларни учратамиз. Табийки зиёрат туризмида Индонезия, Малайзия, БАА каби давлатлардан кўплаб, эркак ва аёллар келмоқда.\nТурмуш ўртоғи ёки дугоналари билан келган сайёҳатчи хотин-қизлар учун масжидларимиз ва зиёратгоҳларнинг ёнидаги масжидларда алоҳида шароитлар яратилган. Улар бемалол намоз ўқишига қулайликлар бор. Аммо, кечаси таробеҳ намозларида... Тошкент мисолида айтадиган бўлсак, одам жуда кўп бўлиб, масжидларни аҳоли тўла эгаллаб олгани учун аёлларга бу борада қулайлик қилиш имкони бўлмади. Чет эллик зиёрат туризми билан келган аёл намозхонлар учун келажакда шароитлар яратиш чораси кўрилади.\nШу ўринда ҳомиладор ва бола эмизувчи аёлларнинг рўза тутиши ҳақида тўхталиб ўтадиган бўлсак, улар китобларда алоҳида баён қилинган. Машҳур Ҳадисда рўза қийинчиликлар улардан олинган. Боладан хавотир бўлса, улар бошқа кунларда тутиб бериши мумкин. Боласини сутдан чиқаргандан кейин, фарзанди туғилгандан кейин бир кунига бир кун тутиб беради.\nУларга мутахассис шифокорлар боланинг соғлигига зарар келмайдиган тарзда рўза тутишни тавсия қилса, тутиш керак.\nСайтимизни кузатиб боринг. Эртага шифокор жарроҳнинг рўза тутиб, озишнинг инсон саломатлиги таъсири ҳақидаги фикрлари билан танишасиз.\nКиритилди: 10:15 16.05.2019. Ўқилди: 1097 марта. Фикрлар сони: 0 та.


35-тур. 29 апрель. соат 23:45\nЛуис Суарес (50, 87)\nИван Ракитич (76)\n90' Иккинич бўлимга 2 дақиқа қўшилди\n88' Вууууҳ! Неймар деярли бирга-бир вазиятга чиқди ва ўткир бурчак остида зарба берди. Лопес оёғи билан зарбани қайтарди\n87' ГООООООЛ! Луис Суарес, 0:3! Месси рақиб дарвозабон майдончасига узатма берди. Ҳимоячини тепиб юборишда муваффақиятсиз ҳаракат қилди. Уругвайлик футболчи тўпни эгаллади ва дарвозани ишғол қилди\n83' Серхи Роберто жарима майдончаси ташқарисидан аниқ зарба йўллади. Диего Лопес ўз ўрнида\n82' Месси жарима майдончаси ичида тўпни қабул қилди ва зарба берди. Лопес тўпни эгаллаб олди\n80' Хавфли вазият. Неймар чап қанотдан жарима майдончасига кирди, ҳимоячиларни алдаб, дарвозабон майдончасига узатма берди. Тўп ҳимоячидан майдонни тарк этди\n80' "Эспаньол"да ўзгариш: Хави Фуэго ўрнига Марк Рока тушди\n78' "Барса"да ўзгариш: Андре Гомеш ўрнига Хавьер Маскерано тушди\n76' ГОООООООЛ! Иван Ракитич, 0:2! Неймардан узатма қабул қилган Месси олдинга юрди ва жарима майдончасининг чап томонида очилган Ракитичга узатма берди. Иван кучли бўлмаган зарба билан Диего Лопесни доғда қолдирди\n75' Суаресга нисбатан фол ишлатилди. Жарима зарбаси\n70' Вууууҳ! Хурадо жарима майдончаси бурчагида тўпни қабул қилди ва хавфли зарба йўллади. Тер Штеген тўпни эгаллаб олди\n69' Месси жаримадан аниқ зарба берди. Диего Лопес тўпни эгаллаб олди\n68' Хави Фуэго сариқ карточка олди. Мессини тўхтатди\n66' "Эспаньол"да ўзгариш: Пабло Пяьтти ўрнига Эрнан Перес тушди.\n62' Вуууууҳ! Мезбонларда яхши имконият! Хурадонинг зарбасини Умтити қайтарди. Баптистао берган зарба натижасида тўп ҳимоячилардан майдонни тарк этди\n61' "Эспаньол"да ўзгариш: Кайседо ўрнига Лео Баптистао тушди\n60' Вууууҳ! Мессининг узатмасидан кейин Неймар жарима майдончаси ичида тўпни қабул қилди ва олис "тўққизлик" томон зарба берди. Лопес бир амаллаб тўпни қайтарди. Яхши сэйв\n60' Мессидан узатма қабул қилган Неймар жарима майдончаси ташқарисидан зрба берди. Тўп ҳимоячидан ўтмади\n58' Аарон Мартин огоҳлантирилди. Мессига нисбатан қўпол ўйнади\n55' Вууууҳ! Неймар чап қанотдан жарима майдончасига кирди, икки ҳимоячини алдаб ўтиб, ўткир бурчак остида дарвозабон билан яккама-якка вазиятда чиқди. Диего Лопес оёғи билан тўпни майдон ташқарисига чиқариб юборди\n55' "Эспаньол" бурчак тўпини ўйинга киритди. Меҳмонлар хавфни бартараф этишди\n53' Давид Лопес Альбага жароҳат етказди\n50' ГООООООООЛ! Луис Суарес, 0:1! Ҳимоячининг қўпол хатосидан кейин уругвайлик футболчи дарвозани ишғол қилди. Ҳимоячи майдон марказидан Диего Лопес томон узатма берди. Суаерс тўпни эгаллади ва бирга-бир вазиятда дарвозани ишғол қилди\n49' Неймар етказган узатмани ҳимоячилар қайтаришди\n48' Мессига нисбатан жарима майдончасининг ўнг томонида фол ишлатилди\n47' Мезбонлар жарима тўпини ўйинга киритишди. "Барса" футболчилари тўпни майдон марказига қайтаришди\n45+1' Биринчи бўлим якунланди. Ҳозирча "Эспаньол" - "Барселона" 0:0. Танаффус\n45' Суареснинг узатмасидан кейин Неймар жарима майдончаси ичида тўпни қабул қилди ҳамда ўткир бурчак остида чап оёқда зарба берди. Ноаниқ\n43' "Барса"нинг ҳужуми пайтида сўнгги узатмалар аниқ бўлмаяпти\n41' Ракитичнинг узатмасини Месси рақиб жарима майдончаси ичида бош билан Суаресга етказишга ҳаракат қилди. Марказий ҳимоячи тўпни олиб қолди\n40' Вууууҳ! Неймарнинг узатмасидан кейин Серхи Роберто дарвозабон майдончаси бурчагидан бош билан зарба берди. Тўп дарвоза тўрига ён томондан келиб тегди\n38' Мезбонлар яхши ҳимояланишмоқда\n35' Суарес майдон марказида рақиб футболчисидан тўпни ўғирлаб кетиб, рақиб жарима майдончасига кириб борди, аммо шерикларига аниқ узатма бера олмади\n31' МСН яхши комбинация ташкил қилди. Лайсмен байроқчани кўтариб, Суаресни офсайдда деб қайд этди\n30' Неймар ҳужумда фол ишлатди\n27' "Эспаньол" бурчак тўпини ўйинга киритди. Ҳужумчи муваффақиятли зарба бера олмади\n25' Неймар бурчак тўпини ўйинга киритди. Пике кўкраги билан тўпни ўзига бўйсундиришга уринди, аммо ҳимоячи тўпни тепиб юборди\n23' Месси чап қанотда белгиланган жарима тўпини ўйинга киритди. Диего Лопес тўпни эгаллаб олди\n21' "Кўк-анорранглилар"нинг ҳужумини мезбонлар амаллаб бартараф этишди\n17' Месси олис масофадан етказган узатмага Неймар етиб бора олмади\n16' Бурчакдан етказилган узатмани Лопес эгаллаб олди\n15' Вууууҳ! Ракитич олис масофадан кучли зарба берди. Тўп ҳимоячи орқали майдонни тарк этди\n14' Жерар Морано сариқ карточка олди\n12' Вууууҳ! Мессининг узатмасидан кейин Неймар жарима майдончаси ичида тўпни қабул қилди, бир ҳимоячини алдаб зарба берди. Бошқа ҳимоячи тўп йўлига ғов бўлди\n11' Месси Неймар билан "девор" ўйнаб, жарима майдончасига кирди, аммо ҳимоячи тўпни эгаллаб олди\n9' Майдон эгалари ўйин бошидан "Барса"га нисбатан кучли прессинг уюштиришга ҳаракат қилишмоқда\n7' Мезбонлар бурчак тўпини ўйинга киритишди. Ракитич тўпни эгаллаб, хавфни бартараф этди\n5' ВУУУУУУУҲ! "Эспаньол" ажойиб имкониятдан фойдалана олмади! Кайседонинг узатмасидан кейин Хурадо жарима майдончасига ёриб кирди ва бирга-бир вазиятда аниқ зарба бера олмади. Тўзп устун ёнидан ўтиб кетди\n3' Серхи Роберто майдонда ўтирибди. Жароҳат олди шекилли\n' Диққат, жамоалар майдонда саф тортди.\n' Хайрли оқшом, қадрли футбол мухислари. Испания чемпионатининг 35-тури доирасида Каталония дербисига гувоҳ бўламиз. "Эспаньол" ўз уйида "Барселона"ни қабул қилмоқда.


iPhone X фақат битта юзни «таниши» мумкин\n16:01 / 15.09.2017\nFace ID юзни фарқлаш инқилобий тизимига эга iPhone X’нинг тақдимот маросимидан уч кун ўтди, бироқ у билан боғлиқ гап-сўзлар тўхтаётгани йўқ. Унинг ишидаги бир неча муҳим тафсилотлар маълум бўлди: аниқланишича, Face ID ишга тушириш босқичида фақатгина бир юзни таниб олиши мумкин. Эслатиб ўтамиз, Touch ID’га бир неча бармоқлар изларини киритиш имконияти бор эди.\nТизим ишлаб чиқувчиларининг тушунтиришича, қўлдаги ўнта бармоқдан фарқли равишда, фойдаланувчи бир юзга эга, ҳамда бошқа юзларни қўллаб-қувватлаш функцияси керак эмас. Шу билан бирга, iPhone’нинг кўплаб фойдаланувчилари ўз қурилмаларини оила аъзолари билан бўлишишни ёқтиришади. Бу Touch ID учун муаммо эмас, бироқ Face ID’да имконсиздир. Ҳозирча имконсиздир, деб ёзади BGR.\nШунингдек, маълум бўлишича, Face ID тизимини вақтинчалик ўчириб қўйиш ҳам мумкин. Бу ҳақда “кўп азоб чеккан” Крейг Федерини фойдаланувчилардан бирига йўллаган мактубида ёзди. Бу, масалан, тизимдан смартфонни учинчи шахслар очишга уриниб кўрганида фойдаланиш билан боғлиқ вазиятдан қочиш учун керак.\nФедеринининг мактубига кўра, агарда сизни, масалан, тунаб кетишмоқчи бўлса ёки шахсий ёзишмаларингизни кимдир ўқишни истаб қолса, шунчаки «қурилманинг ҳар икки томонидаги тугмачаларни босиш керак ҳамда бу Face ID’ни вақтинчалик ўчириб қўяди». Тизимни яна фаоллаштириш учун махфий сўзни қайта киритиш лозим.\nАвгуст ойида iOS 11’да эндиликда Touch ID’ни таъминот тугмачасига беш марта тезлик билан босиш талаб этилиши маълум бўлганди. Шундан сўнг бармоқ изларини фарқлаш функцияси такроран ёқилиши учун PIN-кодни киритиш лозим. Хуллас, агарда қурилмани сақлаб қолмоқчи бўлсангиз ёки ундаги маълумотларни сир остида сақлаш ниятингиз бўлса – тугмачаларни тез босишга тайёрланинг.\nРоссиялик йигит Apple'дан 1 миллион доллар талаб қилди\n22:35 / 10.04.2018


Америкалик геокимёгарлар ой намуналарида изотопларни ўлчар экан, Ойнинг шаклланишидаги энг кенг тарқалган назарияни инкор қилишди ва ўтмишда сайёранинг кучли буғланишига йўл қўйилганини аниқлашди. Мазкур тадқиқот Nature журналида чоп этилди.\nГеокимёгарлар Ой ва Ер жинсларида уч барқарор калий изотопларини таҳлил қилишди. Олинган маълумотлар йўлдош ва сайёра намуналарида атомларнинг бундай тури бир хил эканлигига ишора қилади, бу эса уларнинг келиб чиқишидаги умумийликни кўрсатади.\nУшбу натижалар узоқ ўтмишда сайёранинг йирик осмон жисми билан тўқнашганини тахмин қилиб, Ер йўлдоши шаклланишининг икки янги модели билан изоҳланади. Биринчи - сайёра орбитасида аввал силикат диск, кейин эса Ой ҳосил бўлган. Иккинчи - сайёранинг деярли барча мантияси буғланиб кетган ва атрофдаги фазога совурилган, шу тариқа Ернинг йўлдоши шаклланган.\nБироқ Ой намуналарида Ерга қараганда калий-41 оғир изотоплари кўпроқ бўлган. Назарий ҳисоб-китоблар Ойнинг Ердаги нормал атмосфера босимидан тахминан ўн баробар юқори босим остида пайдо бўлган бўлиши мумкинлигини кўрсатади. Иккинчи модуль бу тахминни қўллаб-қувватлайди.\nЙўлдошнинг пайдо бўлишига доир стандарт изоҳга кўра, Ер Марс ҳажмидаги осмон жисми қолдиқлари билан тўқнашган ва кейинчалик унинг бўлакларидан (сайёра мантиясидан эмас) Ой ҳосил бўлган. 1970-йиллар ўрталарида шаклланган бу гипотеза бугунги кунга қадар умумий ҳисобланган.\nДунёнинг энг бой одами барча бойлигини Ойни забт этишга сарфламоқчи


АҚШ ва Россияда ўзбеклар террорга алоқадорликларни тан олдилар - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:38 - АҚШ ва Россияда ўзбеклар террорга алоқадорликларни тан олдилар\nАҚШда ноқонуний равишда яшаб келган Аброр Ҳабиб исмли ўзбек йигит террорчиликда айбланиб, Нью-Йоркда ҳибс қилинган ва унинг иши судда кўриб чиқилаётган эди. Кеча у "Ислом давлати" террор гуруҳига кўмак берганлик бўйича айбловларни тан олибди.\nАброр Ҳабиб Америкага 2006 йилда қонуний равишда кириб келган, бироқ визаси битгандан кейин у АҚШда ноқонуний равишда қолиб ишлайверган. У “Ислом давлати”ига кўмак беришга уринишда гумонланиб, ҳамюртларимиз Дилҳаёт Қосим, Абдурасул Жўрабой ва қозоғистонлик Аҳрор Саидаҳметлар билан қўлга олингани ҳақида 2015 йил 7 апрелдан бошлаб бир неча марта хабар қилгандик.\nБугун эса Москва суди маҳкамасида Муродбек Қодир исмли ўзбек Москва шаҳрида 1 сентябрь куни терактлар ўтказишга тайёргарлик кўраётганликда айбини тан олгани ҳақида РИА Новости хабар қилди. Муродбекнинг Фарғонада турмуш ўртоғи ва фарзанди бор экан. У айбини тан олиш билан бирга, бундан афсусда эмаслигини ҳам айтибди. Суд Россия Федерал Хавфсизлик Хизматининг мурожаатини қаноатлантириб, уни ҳибсга олди.


"Локомотив" UZTELECOM билан шартномани узайтирди\n17 апрель, 21:41\nЎз олдига юқори мақсадларни қўядиган ва ҳар жабҳада ўрнак бўлишга ҳаракат қилаётган «Локомотив» профессионал футбол клуби UZTELECOM компанияси билан ҳам ҳамкорлик қилиб келмоқда.\nЖамоа мухлисларига шуни маълум қиламизки, «Локомотив» ПФК UZTELECOM билан ҳомийлик шартномасини узайтирди. Эндиликда ушбу компания номи ҳам клуб футболкаларида намоён бўлади. Бу ҳақида “Локомотив” матбуот хизмати хабар бермоқда.\nФутболканинг олд қисмида асосий титул ҳомийи BMB Trade Group компания ёзуви туширилса, футболканинг орқа қисмидаги рақам тепасига DRIVER'S VILLAGE ҳамда рақам тагига UZTELECOM номлари босилади. Ҳозирча титул ҳомийлик борасида учта катта компания билан келишувга эришганимизни мамнуният билан эълон қиламиз, - дейилади хабарда.


ҚОТИЛЛИК САБАБИ – ГАРОВ\n«Барселона» ва «Реал» жамоаларига қойил қолмай илож йўқ. Мухлисларнинг ярми Каталония, ярми Мадрид клубининг ишқибози.\n≡Қилмиш — қидирмиш ✔ 488  11:51, 13.08.2018\nМАСТЛИГИНИНГ КАСРИ бошқаларга урди\nАвтомашинани бошқараётган одам қандай жавобгарликни зиммасига олаётганини асло унутмаслиги лозим. Боиси, билиб-билмай йўл қўйган биргина хатоси нафақат ўзига, балки бошқаларга ҳам ғам-ташвиш келтириши мумкин. Унинг хатоси туфайли одамлар умрбод ногирон бўлиб қолиши, ҳатто ҳаётдан кўз юмиши ҳам ҳеч гап эмас.\n≡Қилмиш — қидирмиш ✔ 233  11:51, 13.08.2018\nБозорбой ака (исмлар ўзгартирилди)нинг тўйга боқаётган ҳўкизи йўқолиб қолди. Кун бўйи излашди, топилмади. Мол аччиғи – жон аччиғи эмасми, ҳўкизидан айрилган уй эгасининг хуноби ошди. Асабийлашганидан кечга бориб қон босими ҳам кўтарилиб кетди.\n≡Қилмиш — қидирмиш ✔ 239  11:46, 13.08.2018\nУ эсини таниганидан бери уйидан уриш-жанжал аримасди. Отасининг ичмаган куни саноқли эди. Деярли ҳар куни гандираклаб, сўкиниб уйга кириб келарди. Отасига кўзи тушган заҳоти болалар тўрт томонга тумтарақай қочар, онаси ҳам унинг кўзига кўринмасликка ҳаракат қиларди. «Ҳозир кимдир қарзини сўраб келади» деб, юрак ҳовучлаб яшашарди.\n≡Қилмиш — қидирмиш ✔ 311  11:47, 06.08.2018\n≡Қилмиш — қидирмиш ✔ 308  12:39, 01.08.2018\n≡Қилмиш — қидирмиш ✔ 330  12:57, 18.07.2018\n≡Қилмиш — қидирмиш ✔ 277  12:10, 09.07.2018\n≡Қилмиш — қидирмиш ✔ 277  12:09, 09.07.2018\nБУВИСИНИ ТУНАГАН НЕВАРАЛАР\nТўнғич фарзанд Ҳаётбек дунёга келди-ю, оилада тотувлик, хотиржамлик йўқолди. Асадбек (исмлар ўзгартирилди) турли баҳоналарни ўйлаб топиб, хотини Зийнатни ҳақоратлайдиган, уриб-дўппослайдиган одат чиқарди. Ишдан бўшади, ичкиликка берилди.\n≡Қилмиш — қидирмиш ✔ 254  12:29, 02.07.2018\nАЗАГА айланган туғилган кун\nҚамашилик Усмон (воқеа қатнашчиларининг исмлари ўзгартирилди) онаси Латофат опанинг насиҳатларига қулоқ солмади.\n≡Қилмиш — қидирмиш ✔ 238  11:45, 18.06.2018\n≡Қилмиш — қидирмиш ✔ 304  11:36, 18.06.2018\n≡Қилмиш — қидирмиш ✔ 298  13:34, 11.06.2018\n≡Қилмиш — қидирмиш ✔ 297  13:31, 04.06.2018\n≡Қилмиш — қидирмиш ✔ 286  13:31, 04.06.2018\nОТАНИНГ ДУШМАНИ – ПУШАЙМОН\nДамир уйига кеч қайтди. Фазилат ва фарзандлари уни ухламасдан кутиб ўтирарди. Хотини овқат сузиб келди. Қорни тўйган Дамир охирги сигаретини тутатди. Бугун унинг иши юришмаган, шунинг учун яна чекмоқчи бўлди...\n≡Қилмиш — қидирмиш ✔ 297  12:47, 28.05.2018


МИБ жиноий иш қўзғади\n19.01.2019 19:46 0 4379\nЭнергия ресурслари, ичимлик суви таъминотидан мақсадли фойдаланиш, бу жараёнда турли суиистеъмолчиликларга йўл қўймаслик, аниқланган ҳар битта ноқонуний ҳолатга ҳуқуқий баҳо бериб, тегишли чоралар кўриш ҳар қачонгидан-да долзабрдир бугунги кунда.\nМажбурий ижро бюроси Андижон вилояти бошқармаси ходимлари томонидан ўтказилган текширишда Андижон тумани, Хакан саноат ҳудудида жойлашган хусусий корхонага тегишли электр ҳисоблаш ускунасининг хотирасида вақт параметрлари ўзгартирилганлиги аниқланган. Айни ҳолат бўйича тайинланган суд-техника экспертизаси хулосасига кўра, дастурий таъминот схемаси ўзгарганлиги оқибатида электр ҳисоблагич шикастлаганлиги, шунингдек, ҳисоблагич кўрсатгичларини ноль ҳолатига келтирилгани маълум бўлган.\nМазкур ҳолат юзасидан ўтказилган қайта ҳисоб-китоб натижасида хусусий корхона томонидан давлат манфаатларига жами 107.331.095 сўм миқдорида моддий зарар етказилганлиги аниқланган.\nКорхона мансабдор шахсларига етказилган моддий зарар 30 кунлик муддат ичида тўлиқ қопланган тақдирда жиноий жавобгарликдан озод қилиниши ҳақида огоҳлантирилган бўлсада, белгиланган муддат давомида етказилган моддий зарар қопланмади. Натижада, МИБ Андижон туман бўлими томонидан корхона мансабдор шахсларига нисбатан Ўзбекистон Республикаси ЖКнинг 1852-моддаси 3-қисми билан жиноят иши қўзғатишдан бошқа чора қолмади.\nАндижон МИБ жиноий иш\nҲуқуқ Кеча, 23:47\nМИБ қарздордан 86 миллион сўм алимент пулини ундириб берди\nСпорт 19/04, 08:36\n«Ҳокимга раҳмат!» «Андижон» футболчилари «Насаф»ни енггани учун 10 миллион сўмдан мукофот олишди


Молдовада ҳукуматга қарши митинг бўлиб ўтмоқда\nНамойишчилар бош вазир Ион Кику ихтёрий равишда истеъфога чиқишини талаб қилишмоқда. Бу билан муддатидан аввал парламент сайловларини ўтказиш мумкин бўлади.\nТОШКЕНТ, 6 дек — Sputnik. Янги сайланган Молдова президенти Майя Санду тарафдорлари Кишинёв марказида ҳукуматга қарши намойишга чиқди. Уларнинг мақсади Вазирлар маҳкамасини истеъфога чиқариш ва муддатидан аввал парламент сайловларини ўтказишга эришишдир. Бу ҳақда РИА Новости хабар қилмоқда.\nАввалроқ Санду Молдова аҳолисига Вазирлар маҳкамасининг истеъфога чиқиши талаб қилиб, норозилик намойишига чиқишга чорлаган эди. Унинг фикрича, ҳукумат санитария ва иқтисодий инқирозни жиловлашнинг уддасидан чиқа олмаяпти.\nМолдова президент сайловида Майя Санду ғолиб бўлди\nСанду тарафдорлари маҳаллий вақт билан соат 10 дан ҳукумат биноси қаршисидаги майдонда тўплана бошлади. Уларнинг аксарияти ўзи билан Молдова байроғи кўтариб олган. Кишинёв марказида ҳаракат чекланган.\nМолдова парламентар республика бўлгани боис президент бош вазирни истеъфога чақириб, парламентни тарқатиб юбора олмайди.\nМолдова парламенти шу ҳафта президент ваколатини қисқартирди. Республика раҳбари назорати остидан Ахборот ва хавфсизлик хизмати чиқарилди. Санду бу қарорларни амалдаги президент Игорь Додон ва уни қўллаб-қувватловчи социалистлар партияси томонидан “ҳукуматни ноқонуний равишда тортиб олишга уриниш” дея атади. Қарор устидан Конституциявий судга шикоят келтирилган. Бундан ташқари, мухолифат партиялари биринчи ўқишда қабул қилинган давлат бюджети лойиҳаси, Россия телеканаллари эфирга узатилишига қўйилган тақиқ олиб ташланиши, рус тилига алоҳида мақом берилганини қоралашди.\nИлк бор афроамерикалик Пентагон раҳбари бўлди - Сенат Ллойд Остин номзодини маъқуллади\n10:00 23.01.2021 (Янгиланган 10:05 23.01.2021)\nАҚШ Сенати Мудофаа раҳбари номзодини маъқуллади. Пентагон раҳбари лавозимини тўрт юлдузли генерал рангига эга 67 ёшли Ллойд Остин эгаллади. У 2016 йилдан истеъфода эди\nТОШКЕНТ, 23 янв — Sputnik. АҚШ Сенати Пентагон раҳбари лавозимига Ллойд Остин номзодини маъқуллади, деб хабар бермоқда РИА Новости.\n"Русларнинг нозик жойига урамиз": НАТО нимани режалаштирган\nОстин учун 93 нафар сенатор овоз берган, икки киши қарши чиққан. Сал олдин унинг номзодини сенатнинг мудофаа қўмитаси қўллаб-қувватлаган эди.\nФуқаролик мудофаа вазири лавозимига етти йилгача бўлган муддат аввал истеъфога чиққан ҳарбийлар сафидан номзодлар учун конгресснинг махсус рухсатномаси талаб этилади. Остин 2016 йилда истеъфога чиққан.\nЛлойд Остин 67 ёшда, тўрт юлдузли генерал рангига эга. Остин АҚШ мудофаа идорасига раҳбарлик қилган биринчи афроамерикаликка айланди. Германияда, Қўшма Штатларнинг кўплаб нуқталарида хизмат қилган, штаблар раҳбарлари бирлашган қўмитасида фаолият юритган, дивизия қўмондони бўлган ва 2006 йилда генерал-лейтенант унвонини олган.\n2010-йилда Остин АҚШнинг Ироқдаги кучлари қўмондони этиб тайинланган ва мамлакатдан аста-секин чиқарилиши учун жавоб берган. 2011 йилнинг декабрида уни қуруқликдаги кучлар штаби қўмондони ўринбосари этиб тайинлашган, 2013-2016 йилларда у АҚШ ҲК Марказий қўмондонлигига раҳбарлик қилган.\nБу лавозимда у Вашингтоннинг "Ислом давлати"га қарши кураш стратегиясини ишлаб чиқишда бош рольни ўйнаган. 2016 йилда истеъфодан сўнг энг йирик қурол ишлаб чиқарувчи - Raytheon директорлар кенгашида лавозимни эгаллаган.\nЖапаров кортеж ва зиёфатдан воз кечди - инаугурация камтарона ўтказилади\n17:19 22.01.2021 (Янгиланган 20:08 22.01.2021)\nСадир Жапаров сиёсий ва иқтисодий вазиятни ҳисобга олган ҳолда мамлакат иқтисодиёти учун оғир бўлган тадбирлардан воз кечиш зарурлигини айтди.\nТОШКЕНТ, 22 янв — Sputnik. Қирғизистон сайланган президенти Садир Жапаров инаугурация муносабати билан махсус кортеж, зиёфат ва бошқа тадбирлар ўтказилмаслигини маълум қилди.\n“Қамоқдан президентликка”: Садир Жапаровга ўхшаган етакчилар кўп бўлганми?\n21 январь куни пойтахтининг марказида транспорт ҳаракати тўсиб қўйилди: мамлакат раҳбарининг махсус автокарвони ўтиши учун репетиция ўтказилди.\nSputnik Қирғизистон ёзишича, тадбирга 10 миллион қирғиз сўмини сарфлаш режалаштирилгани ҳақида хабар берилган. Шундан сўнг, қирғизистонликлар ижтимоий тармоқларда йўлларнинг ёпилиши, маросим харажатларини танқид қилишди.\nБугун Садир Жапаров сиёсий ва иқтисодий вазиятни ҳисобга олган ҳолда мамлакат иқтисодиёти учун оғир бўлган тадбирлардан воз кечиш зарурлигини айтди.\n"Мен катта миқдордаги молиявий харажатларни келтириб чиқарадиган махсус кортежи, зиёфат ва бошқа ташкилий тадбирлардан воз кечиш тўғрисида қарор қабул қилдим. Президентлик лавозимига киришиш учун фақат қонунда белгиланган мажбурий тартибларни ҳисобга олиб, амалга оширилади", - деди Жапаров.\nУнга кўра, ҳозирда ҳукумат бюджет маблағларини халқ ва уларнинг эҳтиёжлари учун ишлатишга қаратиши керак. Инаугурация ташкилий қўмитаси тадбир учун янги сценарий тузиши керак.\nИнаугурация 28 январь куни Миллий филармониянинг катта залида бўлиб ўтади.\nинтернет, инаугурация, инаугурация маросими, сайлов, Садир Жапаров, Бишкек, Қирғизистон\nШавкат Мирзиёев Садир Жапаровни ғалаба билан табриклади\nСадир Жапаровнинг рафиқаси ҳақида 9та қизиқарли факт\nМирзиёев Садир Жапаров билан қўнғироқлашди. Нима ҳақда гаплашишди?


Осиё Кубоги кундалиги, 4-кун: «Сюрприз керакми? Муаммосиз!”\n6 январь, 2019, 09:40\nТерма жамоамиз айни дамда БААнинг Шаржа шаҳрида бўлиб турибди.\nОсиё Кубоги бошланди. Аммо очилиш учрашуви бўлган БАА – Баҳрайн ўйинини кўролмадик. Бу пайт биз Шаржадаги илк машғулотни ўтказаётгандик. Дарвоқе, Шаржа ҳақида. Чиройли шаҳар. Машина жудаям кўп. Йўллар тор.Бизга ОФК томонидан ажратилган автобус бу йўллардаги тиқилинчлардан аранг ўтиб, машғулот бўладиган майдонга етиб олди. Ҳа, айтганча, ташкилотчилар ҳар бир терма жамоага полиция ходимларини бириктириб қўйишган. Стадионга бориш-келишда кузатиб қўймоқда. Шунда ҳам кўчадаги машиналар йўл бергиси келмайди. Ҳамма қаергадир шошилади, биринчи бўлиб ўтиб кетишга интилади.\nШаржадаги меҳмонхонада қўриқлаш хизмати қўйилган. Бегона шахсларни меҳмонхонага киритишмаяпти. Фақат ОФК томонидан терма жамоа аъзолари учун тақдим қилинган аккредитацияларни кўрсатиб кириш мумкин. Бундан ташқари, ҳар бир қаватда махсус хизмат ходимлари туну кун навбатчилик қилиб ўтиришибди. Меҳмонхонага келганимизда хоналарга жойлашишдан аввал махсус итлар ёрдамида биз жойлашадиган ҳар бир хона текширувдан ўтказилди. Хуллас, мусобақа давомида ҳар бир терма жамоа ўзини хавфсиз ҳис қилиши учун барча чора-тадбирлар кўрилган.\nОФК турнир давомида ёрдам бериб юриши ҳар бир терма жамоага координатор бириктирган. 24та терма жамоага бириктирилган ОФК координаторларидан фақат 2 нафар аёл киши бўлиб, шулардан бири бизнинг терма жамоа билан ишлаяпти.\nИсми Майса. Жуда ҳам пишиқ-пухта, ўз ишини яхши биладиган, пунктуал ва қатъий, шўх-шаддод қиз. Сўраган масалаларимизни бир зумда ҳал қилиб беради. Эртанги режалар бўйича, нималар кераклиги ҳақида 4-5 марта сўраб, ҳар сафар ён дафтарига ёзиб олади. Мусобақа давомида БААдан кейин Ўзбекистонга мухлислик қилишга ваъда берди. “БАА билан плей-оффда тўқнаш келиб қолсакчи?”, - деб сўрагандик, “БААга бутун мамлакат мухлислик қилади, мен меҳмонлар ҳурмати учун Ўзбекистонни қўллаб-қувватлайман”, - дем мулоазамат қилиб қўйди.\nЎзбекистонликларни бу ерда кўп учратиш мумкин. Меҳмонхонага келишимиз билан тушлик қилгани ресторанга кирдик. Бизга 3 нафар ходим хизмат кўрсатаётгандик. Делегациямиз аъзолари улардан бирини ёнига чақириб, апельсин шарбатини сўрай бошлади: “Please, orange juice”. Жавоб эса соф ўзбекча бўлди: “Ҳозир опкеламан, ока”. Кўринишидан арабга ўхшайдиган бу йигит ўзимизни юртдан экан. Юртдан узоқда, бегона жойда ўзбек тилида янграган сўзларни эшитиш ниҳоятда ёқимли бўлди.\nКечқурунги машғулотлар деярли икки соат давом этди. Енгил машқлардан кейин футболчилар икки гуруҳга бўлиниб футбол ўйнашди. Ушбу ўйинни томоша қила туриб, Уммонга қарши қайси футболчилар асосий таркибда тушишини аниқлаб олдик. Таркибда кутилмаган “сюрприз” бўлиши ҳам мумкин. “Мистер” биринчи ўйинга қандай режа тайёрлаётгани менга қоронғу, аммо рақибларни довдиратиб қўймоқчи экани аниқ. Ҳаммасини 9 январь куни билиб оламиз.\nЁқубжон Бобожонов, ЎФА Матбуот хизмати бошлиғи


Ҳиндистон ва Покистоннинг ШҲТга аъзолиги Ҳиндистон саммитида расмийлаштирилади\n10:35 / 07.07.2015\nҲиндистон ва Покистон давлатларининг Шанхай ҳамкорлик ташкилотига аъзолиги Ҳиндистонда бўлиб ўтадиган саммитда расмийлаштирилади. Бу ҳақда Россия президентининг ташқи сиёсат бўйича ёрдамчиси Юрий Ушаков РИА Новости агентлигига баёнот берди.\n“Уларни қўшиш жараёни бошланди, бу жараёнда улар ШҲТ котибияти орқали ишчи меморандумни ишлаб чиқиши ва мувофиқлаштириши керак бўлади, шундан сўнг улар ШҲТ учун асосий ҳисобланган яна 28та ҳужжатга қўшилади. Умид қиламизки, Ҳиндистонда ўтадиган навбатдаги саммитда бу икки давлатнинг аъзолиги узил-кесил ҳал қилинади, шундан сўнг биз ШҲТ “саккизлиги” ҳақида гапира оламиз”, – деди сиёсатчи.\nСиёсатчиларнинг сўзларига қараганда, Уфа конференциясида эришилган асосий натижа ташкилот ишига бошқа давлатларнинг қўшилиши бўлди.


Бенжамин Франклин. Ҳуштак | www.ziyouz.uz\nБош саҳифа Жаҳон насри онлайн антологиясиБенжамин Франклин (1706-1790; АҚШ)Бенжамин Франклин. Ҳуштак\nДунёга машҳур файласуф олим, сиёсатчи, дипломат ва ихтирочи Бенжамин Франклин инглиз муҳожири Жозеф Франклин оиласидаги 17-фарзанднинг саккизинчиси эди. Унинг отаси ҳунарманд бўлиб, совун ва шам ишлаб чиқариш билан шуғулланган. Ёш Бенжамин ўзи мустақил таҳсил олган. У биринчи бўлиб тебранма ўриндиқни ихтиро қилган.\nҚуйида мутафаккирнинг ҳикматларга бой бир мактуб-ҳикоясини эълон қилмоқдамиз.\nАзиз дўстим, чоршанба ва шанба куни йўллаган бир жуфт мактубингизни олдим. Бугун яна чоршанба. Аввалгисига жавоб ёзмаганим учун мактуб олишдан маҳрум бўлдим. Бироқ, гарчи ялқов бўлсам-да ва мактуб битишни хуш кўрмасам-да, агар ўзим жавоб ёзмасам, бошқа ҳеч қачон Сизнинг дилкаш битигингизни ўқий олмаслигим юзасидан чексиз хавотир қўлимга қалам тутишга мажбур этди. Шу боис жаноб Б. эртага Сизни йўқлаб бориш ниятида экани тўғрисида илтифот ила маълум қилганида ҳам бу чоршанбани аввалгилари каби Сизнинг дилкаш даврангизда эмас, Сиз ҳақингизда ўй суриб ўтказишга: Сизга мактуб битиш, номаларингизни қайта-қайта ўқиб чиқишга аҳд қилдим.\nХотирамга муҳрланиб қолган бу воқеа кейинчалик менга асқотди. Бирор кераксиз буюмни сотиб олиш васвасасига учраганимда, ўзимга: “Ҳуштак учун ҳаддан ортиқ ҳақ тўлама”, — дейман-у, пулимни тежаб қоламан.\nҚирол саройидаги қабулда иштирок этиш шарафига нойил бўлиш йўлида ўзининг қимматли вақтини, фароғатини, эркини, марҳаматини ва эҳтимол, ёр-дўстларини қурбон қилаётган ўта иззатталаб одамни кўрганимда ўз-ўзимга: “Бу кишининг ҳуштаги жуда қимматга тушди-да”, — деб қўярдим.\nШон-шуҳратга ҳаддан зиёд муккасидан кетган, доимий равишда сиёсий югур-югурлар билан овора бўлган ва эътиборсизлиги оқибатида касб-корини ўлда-жўлда қолдирган кимсани кўрганимда эса: “Чиндан ҳам унинг ҳуштаги жуда қимматга тушди”, — деб қўяр эдим.\nҲар қандай ҳузур-ҳаловатдан, ўзгаларга яхшилик қилишдан, ҳамсоя ҳурмат-иззати, эътиборидан ва чин дўстлик қувончларидан воз кечиб, пул тўплашни ихтиёр қилган, ўтакетган хасис одамни кўрганимда: “Eй, бахтиқаро! Сенинг ҳуштагинг нақадар қимматга тушди-я”, — дердим.\nҲиссий лаззат, кайфу сафо йўлида ақлини қурбон қилган ва саломатлигига путур етказган шаҳватпарастни учратганимда, дердим: “Сен адашаяпсан, наздингда лаззатдек туюлаётган нарса аслида бир дарддир. Ҳуштагинг жуда қимматга тушаяпти!”\nЎзига оро бериб, гўзал либосларга, чиройли уйлару жиҳозларга, фойтунларга меҳр қўйган, аммо уларга эришиш учун қўли калталик қилиши оқибатида қарзга ботган ва умрини турмада ниҳоялаганларни кўрганимда: “У ҳуштак учун катта, жуда катта тўлов тўлади”, — дердим.\nАммо ҳар ҳолда бундай бахтиқароликларга шафқатли бўлишимиз лозим. Ҳолбуки, бундай ўйлаб қарасам, ғурурланишга арзигулик ақл-фаросатим борлигига қарамай, мен учун ҳам қирол Жоннинг олмалари каби йўлдан оздирувчи нарсалар бор. Хайриятки, уларни сотиб олиб бўлмайди. Борди-ю, улар кимошди савдосига қўйилганда мен бир лаҳзада бор-йўғимдан айрилишим ва яна бир марта ҳуштак учун ҳаддан зиёд тўлаб юборганимни пайқамай қолишим мумкин бўлур эди.\n← Аввалги Аввалги Габриел Гарсиа Маркес: “Адабиёт ўрганилиши керак бўлган илмдир” (2011)\nКейинги → Кейинги: Муродбой Низанов. Ота ҳурмати (ҳажвия)


САНЪАТКОРНИНГ БИР КУНИ! ОЗОДБЕК НАЗАРБЕКОВНИНГ САМАРҚАНДДАГИ “МЎЪЖИЗА” ЁЗГИ АМФИТЕАТРИДАГИ КОНЦЕРТИДАН РЕПОРТАЖ! 25.05.2014 14:25\n24 май кунининг ўзида халқимизнинг севимли ҳофизи Озодбек Назарбеков Самарқанддаги “Мўъжиза” ёзги амфитеатрида ҳам тўлиқ жонли ижрода катта концерт берди!\nМазкур концерт “Ўзбекнаво” эстрада бирлашмаси Самарқанд вилоят бўлими томонидан ташкиллаштирилди.\nИссиқ бўлса ҳам ва ҳали концерт бошланмасданоқ амфитеатр томошабинларга тўлиб, тик турганларнинг ҳам сони ошиб кетди.\nКонцертдан санъаткорнинг “Истиқлол” санъат саройида апрель ойида бўлиб ўтган “Менинг бахтим” концерт дастуридаги кўплаб севимли ва янги қўшиқлар ўрин олди: “Эшигингда”, “Эсда қол”, “Қошлари қаро”, “Бағдодда нима гаплар?”, “Лаълихон”, “Мени кучлироқ сев”, “Хафа бўламан”, “Жаноним”, “Сочию, қошию, кўзидин, бошда ҳаводур”, “Сенга вафо қилмасам”, “Жоним асир” хоразмча, “Аёллар ёмон”, “Айланай”, “Оҳ, кимга ёмон?”, “Оқибат куйган дил бўлди-бўлди”, “Келгин гулим”, “Кўзларингда кўзим қолди, жоним маним”, “Самарқанд”, Ватан ҳақидаги “Беш кун кўрмасам бўлмас, хумори бор бу юртнинг, Ғаним суқи кор қилмас, тумори бор бу юртнинг!” ва бошқа қўшиқлар.\nСанъаткор концерт давомида томошабинлар билан жонли мулоқотда бўлиб, улар сўраган қўшиқларни ҳам жонли ижрода куйлаб берди.\nАфсуски, амфитеатр саҳнаси ва мухлислар ўриндиқлари орасида катта суньий кўл бўлганлиги сабабли санъаткор мухлислар ёнига бора олмади ва “ёнингизга бора олмаяпман, қайиқ бўлганда яхши бўларди” деб ҳазиллашишни ҳам унутмади.\nБу концертга санъаткорнинг фан клуби аъзолари ҳам келишди ва томошабинлар қаторида қўллаб-қувватлаб туришди.\nКонцерт давомида “Ўзбекнаво” эстрада бирлашмасининг Самарқанд вилояти бўлими томонидан хайрли иш ҳам амалга оширилди. Яъни, шу куни 6, 10, 11, Меҳрибонлик уйларидан жами 35 битирувчиларга, “Ўзбекнаво” эстрада бирлашмасининг Самарқанд вилояти бўлими мутасаддиларининг ташаббуси билан эсдалик совғалари тайёрланиб, Озодбек Назарбековнинг концертига билет берилиб, концертда уларга Озодбек Назарбеков томонидан мазкур совғалар топширилди.\nОзодбек Назарбеков катта ҳаёт остонасига қадам қўяётган ёшларга: -Келажакда юртга, Ватанга хизмат қиладиган, инсонларга яхшилик улашадиган, ўзининг зеҳни, билими, кучи билан жамиятга ёрдами тегадиган инсон бўлишингизни тилаб қоламан! Ҳаммангиз ўйлаган ниятларингизга етинглар! Ҳаммангизга фақат ва фақат бахт ёр бўлсин!-дея, ёшлар билан “Мени кучлироқ сев” қўшиғини бирга куйлашди.\nНафақат саҳнадаги ёшлар, балки томошабинлар ҳам уларга жўр бўлишди!\nКонцерт давомидаги танаффусда Самарқанд диёрининг фарзанди бўлмиш актриса Зуҳра Солиева ҳам ўз чиқиши билан иштирок этди.\nКонцерт ниҳоятда файзли, ҳақиқий шодиёнадек ўтди.\nОзодбек Назарбеков концерт якунида барчага яхши тилаклар билдиргач, “Ўзбекнаво” эстрада бирлашмасининг Самарқанд вилояти бўлимига ҳамда, Ички ишлар бошқармасига алоҳида миннатдорчилик билдирди.\nКонцертдан сўнг, ташқарига йўл олган санъаткорни кўплаб мухлислари кузатиб чиқишди. Кутилмаганда, улар орасида имконияти чекланган мухлиси ҳам борлиги сезиб қолган санъаткор ортига қайтиб, унга алоҳида эътибор ва меҳр кўрсатишни ҳам унутмади.\nЧиндан ҳам, санъаткор маданият борасида ҳам, барчага намуна бўлса арзийди.\nТашкилотчилик ишларидаги ёрдам учун журналист Дилбаҳор Худойбердиевага алоҳида миннатдорчилик билдирамиз!


Нархлар беқарорлигининг шартномаларга таъсири – mulkdor.com\nНархлар беқарорлигининг шартномаларга таъсири\nАҳдлашув битими тузилгандан сўнг кутилмаганда юз берадиган тасодифий ўзгаришлар жуда кўп. Шубҳасиз, гоҳо бу ўзгаришлар икки аҳдлашувчи томон ўз ҳисоботларини белгилашган мувозанат (баланс)га катта таъсир ўтказмай қўймайди. Мисол учун: Икки томон ўртасида узоқ муддат ичида қуриб битказиладиган каттакон бинони барпо қилиш учун келишув имзоланди, дейлик. Томонлар бир метр масофа баҳоси масалан ўн сўм бўлишига ҳам келишишди. Бироқ уруш бошланиб қимматчилик сабаб бўлиб метр баҳоси юз сўмга кўтарилиб кетса, ўз-ўзидан бу мажбуриятни амалга ошириш малол келиб қолади. Ёки бирон кимса кундалик озиқ-овқат маҳсулотлари – гўшт, сут, тухум, пишлоқ кабилардан бир йил мобайнида келишилган нархда касалхонага юбориб туриш учун шартнома имзолаган бўлсаю тўсатдан шаҳарда очарчилик ёки тўфон (сув тошқини) содир бўлса ва нархлар келишув имзоланган кундагидан бир неча бор ошиб кетса.\n2) Шунингдек, қози агар содир бўлган сабаб қисқа вақт ичида завол топиши кутилса ва бу муҳлат ичида ҳақдор киши кўп ҳам зарар кўрмайдиган бўлса мажбуриятчини озгина муддат тўхтатиб туриши ҳам мумкин. Албатта, ислом ҳуқуқшунослик жамияти мажлисининг бу фикри шариат асосларига суянгандир. Мақсад – шартнома тузувчи томонларнинг ўртасида ўрнатиш вожиб бўлган адолатни амалга ошириш ва ундаги чорасиз бўлган сабабга кўра шартномачилардан бирига етадиган катта зарарни бартараф қилиш. Албатта, бу ечим шариат қоидаларига, умумий мақсадларига ҳамда адолатига яқинроқдир.Бу гаплар бошқа бир гапга,яъни: «Келишув бу – шартномачиларнинг ўрталаридаги тутган йўллари. Келишувга эса иттифоқ қилиб бўлинган. Албатта, зарар ҳам фойдага қараб бўлади», деб айтган сўзимизга зид келмайди. Чунки битимларда мақсадлар ва маъноларга қараб баҳо берилади, лафзларга қараб эмас. Бинобарин, келишувда белгиланган нарсаларнинг ўзини эътиборга олиб, катта зарарни ҳам, тўсатдан содир бўладиган оғир машаққатни ҳам эсдан чиқариш ярамайди.\nҚўқонда рўмолли қизларнинг рўйхати тузилмоқда\nҚўқон шаҳар ҳокимлиги матбуот хизмати ижтимоий тармоқларда чоп этилган рўмол ўрайдиган Қўқон шаҳри мактаб ўқувчиларининг рўйхатлари хусусидаги мақола юзасидан расмий баёнот ...\nАхлоқSeptember 29 2019, 05:09\nМулкдор сайти қурбон ҳайитингиз билан табриклайди!\nАссалому алайкум, муҳтарам юртдошлар! Аллоҳ таоло инсонлар учун инъом қилган байрамдан бири – Қурбон ҳайити кириб келди. Халқимизга хос меҳр-мурувват, бағрикенглик ва ...\nДинAugust 21 2018, 05:08\nМилицияга олиб кетилган блоггер адҳам олимовни ...\nТошкентда қўлга олинган блоггер Адҳам Олимовнинг яқинлари 5 кундан бери у қаерда эканини аниқлай олмаяптилар. Бу ҳақда “Газета уз” нашри 3 сентябрь куни маълум қилди. Хабарда ...\nДинSeptember 3 2018, 08:09


«Арал»ликлар учун 3 қаватли мактаб қуриб берилди — Review.uz\nПрезидент Халқ қабулхонасига келиб тушган мурожаат асосида Қарши шаҳридаги «Арал» маҳалласи болалари учун 630 ўринга мўлжалланган мактаб қурилди.\nПрезидент Халқ қабулхоналари ва сектор раҳбарлари томонидан карантин кунларида ҳам аҳоли мурожаатлари билан ишлаш, энг кичик масаладан тортиб, ҳудудлар ободлиги, одамларнинг фаровон ҳаёти учун хизмат қиладиган катта муаммоларгача ҳал қилиш чоралари кўрилмоқда. Шу вақтгача мурожаатлар онлайн тарзда қабул қилинган бўлса, эндиликда Қашқадарё вилояти коронавирусдан холи, яъни «яшил ҳудуд»га киргани боис яна ишлар ҳар доимгидек йўлга қўйилди.\nКарантин талабларига қатъий риоя қилиниб, тиббий ниқобларда, оралиқ масофаларга эътибор қаратилган ҳолда фуқароларнинг муаммолари тингланяпти. Мурожаатлар қабул қилиниб, уларнинг ечими бўйича чора тадбирлар кўриляпти. Жорий йилнинг шу давригача Қашқадарё вилоятидаги Президент Халқ қабулхонасига 5 минг 693 та мурожаат келиб тушган бўлса, уларнинг 4 минг 349 таси қаноатлантирилган.\nАниқ мисолларга мурожаат қилсак, Қарши шаҳридаги «Арал» маҳалласида 2 мингдан ошиқ аҳоли яшайди. Аммо ҳудудда умумтаълим мактаби йўқлиги сабабли ўқувчилар 2-3 км йўл босиб, қўшни маҳаллалардаги мактабларга қатнаб ўқишга мажбур бўлишган. Аҳоли маҳаллаларида мактаб учун ажратилган ер борлиги, аммо қурилиши бир неча йиллардан буён амалга ошмай келаётганини айтиб, шикоят аризаси билан чиқишган. Мурожаатлардан сўнг мактаб инвестиция дастурига киритилиб, қурилиш ишлари бошлаб юборилди. Дастурга асосан 3 қаватли, 630 ўринли замонавий билим даргоҳи қад ростлади. Ушбу янги мактабда ўқувчиларнинг бекаму кўст билим олишлари учун барча шарт шароит ва қулайликлар яратилмоқда.\nҚарши шаҳридаги «Гунгон», «Ғафур Ғулом», «Кат» маҳаллалари аҳолисининг ҳам бир неча йиллик муаммолари ҳал этилмоқда. Ушбу маҳаллаларни кесиб ўтувчи «Алишер Навоий», «Насаф»кўчалари таъмирталаб аҳволга келиб қолганлиги транспорт қатнови ва йўловчиларнинг ўтиб қайтиши учун қийинчилик туғдираётганидан ташқари ёзда атрофга тарқаладиган чанг тўзон, қишда ҳосил бўладиган кўлмак ва лой атроф муҳитга ҳам зарар етказаётгани аҳолининг ҳақли эътирозларига сабаб бўлаётган эди. Ва ниҳоят бу муаммо ҳам ўз ечимини топди.\n«Навоий» ва «Насаф» кўчаларини таъмирлаш учун республика бюджетидан 16 миллиард 150 миллион сўм маблағ ажратилди. Айни пайтда йўл корхоналари томонидан қурилиш-таъмирлаш ишлари бошлаб юборилди. Тор, ўнқир-чўнқир кўчалар 4 тасмали, кенг ва равон йўлга айланяпти. Аҳолига қулайлик яратиш мақсадида йўлни икки томонида пиёдалар йўлакчалари қурилиб, сув қочириш лотоклари барпо этиляпти. Ёритиш тармоқлари янгиланяпти. Тупроқ, иқлим шароитидан келиб чиқиб, турли манзарали дарахт кўчатлари экиш ишлари амалга ошириляпти. Йўл қурилиши муносабати билан 700 дан ортиқ ишсиз ёшлар ишга қабул қилинди.\nАлбатта, аҳолини, айниқса ёшларни иш билан таъминлаш,оилаларнинг даромадини ошириш энг муҳим масалалардан бири ҳисобланади. Бу борада фойдаланилмай келинаётган ерларни ўзлаштириш ҳисобига иш ўринларининг яратилаётгани ҳар томонлама самарали бўлмоқда. Вилоятда маҳаллий ҳокимиятларнинг кўмаги ва тадбиркорларнинг ташаббуси билан23 та ишлаб чиқариш кооперациялари ташкил этилди. Уларга 732 нафар иш билан банд бўлмаган фуқаролар ва ёшлар бириктирилди. Бандликка кўмаклашиш марказининг жамғармаси ҳисобидан кооперация аъзолари учун 2 миллиард 566 миллион сўм миқдорида субсидиялар ажратилди. Қир адирлик ва лалми ерлар ўзлаштирилиб, 1 минг 365 гектар янги ерлар очилди. Бундан ташқари самарасизлиги туфайли фойдаланишдан чиқарилган 659 гектар ер қайтадан экин майдонларига айлантирилди. Янги очилган ерларда суғориш тармоқларини йўлга қўйиш учун 22 та артезиан қудуқлар қазилиб, оби ҳаёт чиқарилди, 19 та сув насослари янгидан ўрнатилди, 15 км лотоклар қурилди, 16 км лик канал ва ариқлар тозаланди.\n«Ҳар бир ёшга бир гектар» лойиҳаси доирасида Қарши туманидаги«Хонобод»массивида қаровсиз,фойдаланилмай турган 93 гектар ер майдони 132 нафар йигит қизга имкониятига қараб, 50 сотих ва 1 гектардан бўлиб берилди. Сув чиқиши қийин бўлган майдон текисланиб, шудгор қилинди. Ҳудуддаги яроқсиз аҳволга келиб қолган трансформатор таъмирланди. Сув йўллари очилиб,3 та артезиан қудуғи ўрнатиб берилди. Натижада қақраб ётган замин оби ҳаётдан баҳра олди. Шоҳрух Бобошарипов ва Дилноза Салимова ёш оилалардан бири. Бугун улар бир гектар ернинг эгаси. Дастлаб эккан 400 туп олма кўчатлари бугун баравар ривожланяпти. Улар ҳосилга киргунига қадар ердан самарали фойдаланиш ва даромад кўриш учун иҳоллар орасига помидор, пиёз сингари полиз экинлари экиб, парвариш қилишяпти.\nИмкониятлар ҳисобга олиниб, ушбу ҳудудда яна 500 гектар ер ўзлаштирилиб,500 нафар ижтимоий ҳимояга муҳтож оилага ва ёшларга бўлиб берилиши режалаштириляпти.\nВилоят Халқ қабулхонасининг ёрдами билан яна бир тадбиркорнинг нияти ушалди. «Отчопар» маҳалласида истиқомат қилувчи Шуҳрат Одиловга ҳам«Хонобод» массивидан 5 гектар ер ажратиб берилди. Йиллар давомида фойдаланилмай келинган, янтоқзорга айланган ер бугун обод манзилга айланди. Яхши ниятлар билан ерга қадалган узум кўчатлари бугун барг чиқарди. Қатор ораларига бодринг, помидор, булғор қалампири экилди. Экинларни томчилатиб суғориш йўлга қўйилди.\nУильям Зейтц: Эълон қилинган янги камбағаллик чегараси Ўзбекистондаги каби даромад даражаси ўхшаш мамлакатларга қараганда бирмунча юқори


Жўйбори Калон мадрасасининг масжиди - Баҳоуддин Нақшбанд ёдгорлик мажмуаси маркази\nЖўйбори Калон мадрасасининг масжиди\n12 июл 2019 й.\n382 марта ўқилди.\nXVII аср ҳолатига қайтарилди\nСалкам 2600 йиллик тарихга эга бўлган ҳамиша навқирон Бухоро мустақиллик йилларида янада обод ва кўркам бўлди. Унинг қайси бир гўшасига назар солманг, улкан ижодкорлик ва бунёдкорлик ишларига кўзингиз тушади.\nБухорои шариф ҳудудида сақланиб қолган, халқимиз томонидан асрлар давомида эъзозланиб келинаётган тарихий ёдгорликлар ва меъморий обидаларга ҳам қайтадан таъмирланиб, баъзилари янгидан бунёд қилинди. Бугун нафақат халқимиз, балки дунё жамоатчилиги келиб кўрса, маънавий озиқланса арзийдиган муқаддас қадамжолар янада кўркамлаштилмоқда. Жумладан, ислом динининг маънавий ва маърифий маскани Бухоро вилояти “Жўйбори Калон” ўрта махсус ислом билим юрти масжиди XVII аср ҳолатига қайтарилди.\nБилим юрти масжиди безаксиз ва таъмири ўзининг асл ҳолатидан ўзгариб қолганди. Ҳозирда масжид пештоқи безаклари баҳор гуллари рангидай ислимий нақшлар билан безатилган. Масжид гумбази Бухоро ганчкорлик мактабидаги ироқий нақшлар билан безатилди.\nМашҳур ганчкор уста Бахтиёр Ҳамроев шогирдлари уста Эрмуҳаммад Рўзиев ҳамда уста Завқиддин билан ислимий ва геометрик нақшлар асосида гулдасталар оқ, кўк, яшил, зангори рангли безаклар ҳамоҳангида моҳирона ижод қилишди. Нақшларнинг янада мукаммал, жозибадор бўлишига ўзларининг бебаҳо ҳиссаларини қўшишди.\nБилим юрти жамоаси XVI - XVII асрларда мадрасанинг меъморий безаклари, ранг тасвири жозибали ва мўжизакорлиги, ҳамда меъморчилик санъати қандай юксак эътиборга эга эканлиги ҳақида умумий тасаввур ва тушунча ҳосил қилдилар.\nОта-боболаримиз қурдириб, бизга мерос қолдирган обидаларни таъмирлаб асраш барчамизнинг бурчимиздир.\nЖўйбори Калон ўрта махсус ислом билим юрти\nмаънавият ва маърифат ишлари мудир ўринбосари


9 ноябрь куни республикачи Дональд Трамп АҚШнинг янги президенти бўлди. Кўпчилик унинг ғалабасига ишонмаганди, лекин бу воқеа содир бўлди. Кейинги 4 йил ичида дунёнинг йирик иқтисодиётини бошқарадиган бизнесмен ва сиёсатчи Дональд Трамп қандай ўғилларни ўстириб, вояга етказган?\n2011 йилнинг январь ойида бадавлат икки йигит Зимбабве сафарисига йўл олади ва у ерда кўплаб ҳайвонларни ўлдиришди. Бу овчиларнинг номи Эрик ва Дональд эди. Улар ўз сафарлари чоғида кўплаб суратлар олишга муваффақ бўлишади.\nКичик Дональд Трамп биродари Эрик билан бўлган овда олинган суратлар жамланмасини эълон қилган.\nШуни таъкидлаш керакки, мазкур ҳобби жуда қиммат туради. Трампнинг ўғиллари ов қилишга рухсат олиш учун Зимбабвенинг табиатни қўриқлаш бошлиқларига бир неча ўн минглаб доллар тўлашган.\nОв ўйланганидан омадли чиққан: ёш миллиардернинг ўлдирган жониворлари коллекциясидан сув буйволи, тимсоҳ, куду оҳуси, циветта ва фил жой олганди.\nКичик Трампнинг ўз ўлжаси билан суратга тушиши жониворларни ҳимоя қилувчиларнинг норозилигига сабаб бўлган.\nЖанжалларга энг кўп сабабчи бўлган сурат Трампнинг фил хартумини кесиб олиб, қўлида ушлаганча тушган сурати бўлганди.\nОвчи бу норозиликларга ўз твиттерида жавоб қайтарар экан, суратларидан уялмаслигини ва у нотўғри иш қилмаётганлигини айтиб ўтган.\nБиринчидан, у маҳаллий иқтисодиётга ва табиатни қўриқлаш ташкилотига ҳомийлик қилган. Иккинчидан, қишлоқлардаги камбағалларга кўп миқдорда гўшт жўнатган. Учинчидан эса, улар ўлдирган жониворлардан бирортаси, қутурган филдан ташқари, камайиб кетиш хавфида эмас.\n«Ўлжа киритиш учун уюштирилган ва мақсадсиз бундай ўлдиришлар кўп одамларни ҳақорат қилади», — деган эди ўз навбатида АҚШда инсонпарварлик жамияти ҳаракатининг вакили Майкл Маркарьян.\n«Ўғилларим ов қилишни яхши кўришади ва улар яхши овчилар бўлиб етишишди. Ўзим бу нарсаларга тушунмайман ва уларни бу нарсалар қизиқтириши мени ҳайрон қолдиради», — деб бу ҳодисага фикр билдирган Дональд Трамп.


Бўлим: Ҳикматлар\t Сана: Жума, 19 Май 2017 20:02\t Муъаллиф: Анвар Аҳмад\nИмом Суҳравардий роҳимаҳуллоҳ тунги намознинг фазилати ҳақида қуйидаги нарсаларни айтдилар.\nҲақиқий зокир агар тунда роббиси муножоти пайтида якка ўзи танҳо қолса, ўша тунда таралган нур кундузининг барча қисмида ҳам таралади. Унинг кундузи, тунининг ҳимоясида бўлади. Бу нарса қалби нурга тўлиши сабабли юзага келади. Кундузидаги юзага келган ҳаракоти ва тасарруфи тунда йиғилган нурлар манбаъсидан ҳосил бўлади.


19 апрел 2021, Тошкент вақти: 14:09\nТуркистон мухторияти тарихи Ўзбекистондан кўра Қозоғистонда кўпроқ эсланади.\nЧор подшоси ағдарилганидан сўнг юзага келган вазият - мустақилликка чиқиш имкониятидан фойдаланиб тузилган минтақадаги илк демократик ва дунëвий тузилманинг 100 йиллиги Ўзбекистонда ҳеч бир тарзда нишонланмаëтгтанидан тарихчи олимлар ва адабиëтчилар таассуф билдирди.\nҲатто Ўзбекистон Фанлар академиясининг Тарих институтида ҳам бу сана ҳеч бир тарзда эсланмаётганини айтди шу институт илмий котиби Озодлик мухбирига. Тошкентлик блоггер Жонузоқ Ҳалилнинг 27 ноябрь куни Озодликка билдиришича¸ «Расмий Тошкент ва илмий элита Россия раҳбариятига ëқмаслиги мумкин деган андиша боис» бу санани эсламаяпти.\nТошкентлик мунаққид ва блоггер Акмал Ризаев 27 ноябрь куни Озодлик мухбири билан суҳбатда бундай деди:\n- Ҳозир Ўзбекистонни бошқараëтган Шавкат Мирзиëев ва бошқа мулозимлар ўтмишда коммунистик режим мулозими бўлишган. Шу боис, улар учун Кремлнинг Совет Ўзбекистонидаги дастëри¸ Ўзбекистонни руслаштириш сиëсатини амалга оширган Шароф Рашидов юбилейини ўтказиш комфортроқ. Туркистон мухторияти тузилган кунга 100 йил тўлганини эсламаслик - улар учун энг маъқули.\nЎзбекистонлик ношир Анвармирзо Ҳусаинов 27 ноябрь куни Озодлик мухбири билан суҳбатда «Туркистон мухторияти тузилган кун ҳар йили Ўзбекистон миллий байрами сифатида нишонланиши шарт» деб ҳисоблайди:\n- Тарих ҳақида сўз борганда «агар» деган сўз қўлланилмайди. Лекин айнан ўша 1917 йили Финляндия халқи ҳам Туркистон ўлкаси билан бир вақтда ўз мустақиллигини эълон қилган эди. Бугун Финляндия Европанинг энг тараққий қилган давлати сифатида турибди. Ўша пайтда жадид оталаримиз оëғидан қадимчилар чалмаганида¸ миллий бирлик тимсоли бўлган Туркистон давлати сақлаб қолинганида қандай бўларди деб ўзимга савол берсам кўз олдимга ривожланган бугунги Финляндия келади¸ дейди Ҳусаинов.\nКоммунизмга қарши бўлишган\nТарих фанлари доктори Қаҳрамон Ражабов жорий йилнинг 7 ноябрь куни Озодлик мухбири билан суҳбатда 1917 йил ноябри охирларида Қўқонда Туркистон мухторияти ҳукумати ташкил қилинганини, бундан қўрққан большевиклар тинч аҳоли қонини тўкканини эслатаркан:\n- Бунинг сабаби нимада? Туркистон мухторияти ташкил этилгандан сўнг даставвал Наманганда, Марғилонда, Скобелевда (ҳозирги Фарғона), Самарқандда ва бошқа кўплаб шаҳарларда мухторият ҳукуматини қўллаб-қувватлашга қаратилган митинглар ўтказилди. Уларда туб аҳоли большевизм ғоялари ва ҳокимиятини қабул қила олмаслиги ҳақида фикрлар билдирилган эди”, - деди олим.\nОзодлик суҳбатлашган тарихчилар таъкидича, Туркистон ҳукуматининг илк таркиби Чор даврида яхши таълим олган адвокат¸ молиячи ва ҳарбийлардан ташкил топган. Масалан, Мухториятнинг илк раиси ва ички ишлар вазири Муҳаммаджон Тинишбоев маҳаллий аҳоли ичидан етишиб чиққан илк темир йўл инженеридир. Гимназияни олтин медаль билан тугатган Тинишбоев Петербургда инженерлик дипломини олиб Ашхобод-Тошкент темир йўл қурилиш лойиҳасини бошқаради. Ўша пайтда у Туркистон ўлкасидан Россия Давлат думасига депутат бўлган. Тинишбоев 1937 йилда “халқ душмани” тамғаси билан советлар тарафидан отиб ўлдирилди. Туркистон мухторияти президенти Мустафо Чўқай Чор даврида адвокат сифатида танилган эди.\nСоветлар томонидан “халқ душмани” деб эълон қилинган Мустафо Чўқай¸ нафақат қозоқ халқи¸ балки бутун Туркистон халқлари мустақиллиги учун курашган сиëсий арбобдир¸ деганди Мустафо Чўқай ҳаëти ва сиëсий фаолияти тадқиқотчиси Султонхон Жусуп 2010 йили Озодлик мухбири билан қилган суҳбатда.\n- Мустафо Чўқайнинг бутун Туркистон халқлари тарихида тутадиган ўзига хос ўрни¸ унинг бу халқларни миллий давлатларга бўлмасдан¸ уларнинг ягона Туркистон байроғи остида бирлашишлари учун курашганидир. Бу унинг ўз умри охирига қадар содиқ қолган ғоясидир¸ дейди тадқиқотчи.\nСанкт- Петербургда истиқомат қиладиган ўзбек блоггери Баҳром Раҳмоннинг 27 ноябрь куни Озодлик мухбирига айтишича¸ 1917 йил 26-28 ноябрда Қўқон шаҳрида ўз қурултойини ўтказган мухторият «демократия принципларини илгари сурган дунëвий давлат» бўлган:\n- Бу давлат таркибида ўша давр Туркистонида яшаган барча этник группалар вакиллари бор эди. У пайтда мен қозоқман¸ қирғизман деб эмас, балки мен туркистонликман деб аташган ўзларини¸ дейди суҳбатдош.\n- Аввалига мухторият нима, давлат нимаю миллат нималигини билмаган диндор мутаассиблар Мухториятга қарши фитналар қилишди. Бу фитналар ортидан пайт пойлаган болшевиклар Қўқон шаҳрига қақшатқич ҳужум уюштириб аҳоли қирғин қилинди. Шаҳар устига уч кун давомида тўплардан ёндирувчи снарядлар отилди. Мухторият мағлубиятига сабабчи бўлган Эргаш мулла қочиб қутулди, дейди Ҳусаинов.\n- Эргаш мулла бошчилигидаги диний мутаассибларнинг Мустафо Чўқай каби демократия тарафдорларига қарши чиқиб мухториятни заифлаштиргани менга бугунги воқеликни эслатди. Масалан, Сурия халқи Асад зулмига қарши кўтарилди. «Озод Сурия» деган демократик ташкилот тузилди. Лекин «Жабҳатул Нусра» каби диний экстремистик гуруҳлар ўртага суқулиб кириб, салбий роль ўйнашди. Бу эса, оқибатда ИШИД террорчиларига имкон яратди. Пировардида Асад ҳукумати оëқда қолди. Бундан 100 йил олдин юз берган Туркистон мухториятни ҳам диний мутаассиблар заифлаштиргани болшевиларга қўл келди, дейди суҳбатдош.\n- Туркистон большевиклари бунинг учун қизил аскарлардан ташқари арманларнинг «Дашноқцутюн» партияси аъзоларидан тузилган қуролли тўдалардан хам кенг фойдаланди¸ дейди суҳбатдош.\n- Шундай митинглардан бири 1917 йилнинг 13 декабрида Тошкентда уюштирилди. Жадид бобомиз Беҳбудий етакчилигидаги бу митинг Совет ҳукумати тарафидан аëвсиз бостирилди¸ дея эслатди блоггер.


Ходимлар топишда маслаҳат бериш, ходимлар топиш, танлаш, бухгалтерлик ҳисоби ва ходимлар билан ишлашни юритиш, рухсат берадиган ҳужжатларни олиш, хориж фуқаролари ва РФ фуқаролари ҳақида ФМХга хабар бериш.\n1000 рублдан бошланади\nМуваффақият билан ишлаётган компанияларнинг ҳаммаси кадрлар ишини юритганда ресурс харажати кўп бўлиши муаммосига дуч келишади. Бунинг учун кўп диққат ва вақт керак, вақт эса,ўзингиз биласиз, кўп бўлмайди. «Регистралкин» компаниясининг малакали мутахассислари четдан ишловчи топишга ёрдам беришади. Мижозларимиз кадрлар ҳисобини юритиш учун штат тизимини тузиб чиқишлари шарт бўлмайди.\nКўпдан-кўп доимий мижозларимиз бунинг қуйидаги афзалликлари борлигини билишади:\n- солиққа тўланадиган пул тежалади;\n- компания маълум мақсадига эришиш учун ҳаракат қиладиган бўлса иш жойлари бўш туради (ходимларни сақлаб туриш шарт эмас);\n- таътил бериш, расмийлаштириш муаммосини ўзимизга оламиз;\n«Регистралкин» компанияси кадрлар билан мижозларига қуйидагича ёрдам беради:\n- корхона кадрлар ҳисобини тиклаш ёки юритиш;\n- меъерий ҳужжатларни ишлаб чиқиш;\n- кадрлар билан боғлиқ ҳужжатлар тўғри юритилаётганини, уларнинг қонун талабларига мувофиқлигини текшириш;\n- юқори малакали ходимларни топиш, уларни ишга олиш.\nИшимиз сифатли эканини тажрибамиз ва биз билан ҳамкорлик қиладиган кўп катта ташкилотлар тасдиқлашади. Четдан ишловчи топиш керак бўлса «Регистралкин» компаниясига мурожаат қилинг!


Ростдан ҳам "каша" олиш муаммо бўлдими? - zarnews.uz\nРостдан ҳам "каша" олиш муаммо бўлдими?\nИжтимоий тармоқларда Самарқанд вилояти Паст Дарғом туманидаги Янги саноат қишлоғида яшовчи фуқаро карантин пайтида шаҳарга кириб-чиқиш тақиқлангани сабабли 9 ойлик чақалоғига болалар озуқаси (каша) ололмаётганлигини айтиб мурожаат қилган.\nМазкур ҳолат юзасидан ўрганиш олиб борилганда, фейсбук ижтимоий тармоғи орқали мурожаат қилган фуқаро Хуршида Турсунова ҳозирда Туркия давлатида эканлиги аниқланди. У 9 ойлик боласини онаси Зебо Юсупованинг қарамоғига ташлаб кетган.\nЗебо Юсупованинг маълум қилишича, карантин эълон қилинганидан сўнг каша олиш учун кўчага чиққанида Самарқанд шаҳрига кириш йўли ёпилганлигини эшитиб, бу ҳақда телефон орқали қизига айтган. Хуршида Турсунова эса нотўғри хулосага келиб, ижтимоий тармоқда видеомурожаат қолдирган.\n- Неварам учун етарлича каша бор. Аслида улар менинг гапларимни нотўғри тушунган. Қизим ёшлик қилган. Бунинг учун барчадан узр сўрайман, - дейди Зебо Юсупова.


Синай ярим оролида пайшанба куни бомба портлаши оқибатида ҳалок бўлганлар сони 28 кишига етди¸ деб хабар берди Исроил радиоси.\nБундан олдин эса¸ Миср расмийлари 12 киши ҳалок бўлиб¸ 120дан зиëд киши жароҳат олган¸ деб айтган эди.\nҚурбонларнинг аксарияти исроиллик сайëҳлар¸ деб таҳмин қилинмоқда.\nРоссия расмийлари мазкур портлашда бир россиялик фуқаро ҳалок бўлгани ва яна саккиз киши жароҳат олганини билдирди.\nМаълумотларга қараганда¸ портлашлар Мисрнинг Таба¸ Нувейта ва Рас-ас-Сатан курорт шаҳарларида юз берган.\nИсроил расмийлари ушбу портлашлар ортида ‘Ал-Қайда” гуруҳи бор¸ деган фикрда.


“Ўлмас” мавзу: ЕОИИга аъзолик масаласида депутатлар нима дейди? | Qalampir.uz\n“Ўлмас” мавзу: ЕОИИга аъзолик масаласида депутатлар нима дейди?\nЖамият\t09 Апрель 2020 13:39 5087\nПарламент қуйи палатасининг Халқаро ишлар ва парламентлараро алоқалар қўмитасининг Вазирлар Маҳкамаси, Ташқи ишлар вазирлиги, Инвестициялар ва ташқи савдо вазирлиги вакиллари иштирокида видеоселектор йиғилиши ўтказилган. Унда Ўзбекистоннинг Евроосиё иқтисодий иттифоқи (ЕОИИ) билан ҳамкорлиги масаласи муҳокама қилинган. Бу ҳақда Олий Мажлис Қонунчилик палатаси матбуот хизмати хабар берди.\nЙиғилишда Халқаро ишлар ва парламентлараро алоқалар қўмитаси аъзоси, депутат Акмал Бурҳонов ЕОИИга аъзо бўлиш тадбиркорлар учун катта имкон экани ва аъзо мамлакатлар арзон маҳсулотлар экспорт қилиш учун тайёр бозор эканини маълум қилди.\n“ЕОИИ билан ҳамкорлик қилиш биз учун қиймати 1 триллион 587 миллиард АҚШ долларига тенг бўлган бозорга кириш имконини беради. Ўзбекистон бу бозорга ўзининг нисбатан арзон маҳсулотларини экспорт қилиб, катта миқёсда фойда кўриши мумкин.\nЎзбекистон ЕОИИ билан ҳамкорлик қиладиган бўлса, ўз қоидаларини иттифоқ стандартлари билан мувофиқлаштириб боради ва тадбиркорларимиз учун катта имкониятлар вужудга келади.\nБунинг натижасида, ЕОИИ бозорини кўзлаган хорижий инвестициялар оқими юзага келиши мумкин. Зеро, шу пайтгача 34 миллионлик бозор учун ишлаб келинган бўлса, ЕОИИ билан ҳамкорлик ўрнатилиши натижасида салкам 200 миллион кишилик бозорга ҳеч қандай божларсиз кириш имкони пайдо бўлади. Бу эса Ўзбекистоннинг инвестициялар учун жозибадорлигини янада оширади”, дейди Акмал Бурхонов.\nХалқаро ишлар ва парламентлараро алоқалар қўмитаси аъзоси, депутат Зуҳра Шодиева иттифоққа аъзо бўлишда сиёсий-иқтисодий омиллар, меҳнат миграцияси масаласи ҳисобга олиниши лозимлигини айтади.\nБиринчи омил Ўзбекистоннинг ЕОИИга кирувчи мамлакатлар билан чегаравий пунктларни очиш масаласи ҳисобланади. Ўзбекистоннинг Қирғизистон ва Қозоғистон билан бир нечта чегаравий пунктлари мавжуд бўлишига қарамай, улар ЕОИИга аъзо сифатида бошқа савдо режими асосида фаолият олиб борганлиги боис, ушбу пунктларни тўлиқ очишда муайян қийинчиликлар юзага келмоқда.\nКейинги омил, Ўзбекистон фуқароларининг Россияга ва Қозоғистонга бўлган меҳнат миграцияси бўлиб, Ўзбекистон ушбу масалада ЕОИИ билан ўз миллий манфаатларидан келиб чиққан ҳолда ҳамкорлик ўрнатиши мақсадга мувофиқ.\nХалқаро ишлар ва парламентлараро алоқалар қўмитаси аъзоси, депутат Жаҳонгир Мамажонов Ўзбекистон денгизга тўғридан-тўғри чиқа олмайдиган давлат экани, денгизга Қозоғистон ва Россия орқали чиқиши қулайлиги, бунинг учун ЕОИИ давлатлари билан ҳисоблашишга мажбурлигини айтди.\nХалқаро ишлар ва парламентлараро алоқалар қўмитаси аъзоси, депутат Феруза Нигматовага кўра, Ўзбекистоннинг ташқи савдо айланмасида ЕОИИ давлатларининг улуши 30 фоиздан ортиқни ташкил қилади. Шунингдек, Россия ва Қозоғистон билан бир қатор инвестицион лойиҳаларни биргаликда амалга оширишга келишиб олинган. ЕОИИга кирувчи бошқа мамлакатлар билан ҳам ҳамкорлик йўналишлари белгилаб олинган. Бу эса Ўзбекистоннинг ЕОИИ билан ҳамкорлигини янада чуқурлаштириш, ўзаро келишилган инвестицион лойиҳаларни ўз вақтида ва сифатли амалга ошириш имконини беради.\nХалқаро ишлар ва парламентлараро алоқалар қўмитаси аъзоси, депутат Нодир Жумаев Ўзбекистонда аҳолининг 16 ёшдан 25 ёшгача бўлган қатлами зичлиги бошқа аъзо мамлакатларга нисбатан юқори эканлиги сабабли, меҳнат миграцияси масаласида самарали натижаларга эришиш мумкинлигини айтди.\n“ЕОИИга аъзо мамлакатлар меҳнат мигрантлари учун лицензия ва рухсат олиш талабларини ўзаро жиддий енгиллаштиришган. Шу нуқтаи назардан, бугун 2-2,5 миллиондан ортиқ фуқароларимиз ЕОИИ давлатларида меҳнат қилаётганлигини ҳисобга олсак, Иттифоқ билан ҳамкорлик ўрнатиладиган бўлса, фуқароларимиз ушбу давлатларда патент олмасдан ишлаш имкониятига эга бўладилар ва пул жўнатмалари ҳозирги 4-5 млрддан 7-8 млрд. АҚШ долларига етиши кутилмоқда”, дейди депутат.\nХалқаро ишлар ва парламентлараро алоқалар қўмитаси аъзоси, депутат Муқаддас Тиркашева фикрича, Ўзбекистоннинг ЕОИИ билан яқин ҳамкорлиги нафакат савдо-иқтисодий, балки комплекс экологик масалаларни ечишда ҳам қўл келиши мумкин. Иштирокчи мамлакатларнинг табиий бойликларини сақлаш, қайта тиклаш ва улардан оқилона фойдаланиш бўйича тажрибасидан ҳам унумли фойдаланиш имкониятига эга бўлинади.\nАтроф-муҳитни муҳофаза қилиш ва унга иқтисодий фаолиятнинг салбий таъсирини олдини олиш борасида шу пайтга қадар ЕОИИ доирасида бирорта кўп томонлама шартнома тузилмаган. Ушбу масалаларга янада кенг қамровли ва мувозанатли ёндашув зарурлигини ҳисобга олган ҳолда, Ўзбекистон ва ЕОИИ ўртасидаги ҳамкорлик дастлаб Ўзбекистон учун кузатувчи мақомини олишдан бошланиши мақсадга мувофиқ, дейди Муқаддас Тиркашева.\nХалқаро ишлар ва парламентлараро алоқалар қўмитаси аъзоси, депутат Дилбар Усмонова бизнес юритувчи субъектларнинг манфаатлари нуқтаи назаридан кўриб чиқиш лозимлигини айтади.\n“Ҳозирда мамлакатимиздан четга олиб чиқилаётган юкларнинг 80 фоизи ЕОИИ аъзолари бўлмиш Россия, Қозоғистон ва Қирғизистон орқали транзит ташиб кетилади, тайёр маҳсулотларимиз экспортининг 50 фоизи, баъзи маҳсулотлар бўйича эса ҳатто 80 фоиздан зиёди ана шу мамлакатлар ҳиссасига тўғри келади.\nШу боис, ЕОИИ билан ҳамкорликни янада кучайтириш Ўзбекистоннинг узоқ муддатли стратегик мақсадларига, хусусан, ўрта қатлам негизини ташкил қилувчи тадбиркорлик субъектларининг манфаатларига тўлиқ мос тушади”, дейди Дилбар Усмонова.\nХалқаро ишлар ва парламентлараро алоқалар қўмитаси аъзоси, Зулайҳо Акрамовага кўра, ЕОИИ билан ҳамкорлик натижасида халқаро юк ҳамда йўловчи ташувлари соддалаштирилади ва бу борадаги имкониятлар янада кенгаяди. Бироқ, Ўзбекистон ЕОИИ билан ҳамкорлик ўрнатишидан олдин тегишли инфратузилмани барпо этиши ва миллий қонунчиликни ЕОИИ доирасида қабул қилинган стандартларга мослаштириб бориши лозим бўлади. Хусусан, божхона постлари инфратузилмасини тамомила қайтадан кўриб чиқиш керак. Бунинг учун эса 1 млрд АҚШ долларига яқин маблағ талаб этилади.\nХалқаро ишлар ва парламентлараро алоқалар қўмитаси аъзоси, депутат Ўктамжон Исломовнинг айтишича, ЕОИИ билан ҳамкорлик ўрнатилиши Ўзбекистондаги истеъмолчиларнинг минтақа бозоридаги иқтисодий рақобат натижасида нисбатан арзон ва сифатли маҳсулотларни харид қилиш имкониятини янада оширади.\nБундан ташқари, ЕОИИ аъзо мамлакатларида импорт тўловларининг камайиши, транспорт логистика тизимининг қулайлашиши натижасида Ўзбекистондан бугунги кунда ишлаб чиқаришда нисбий афзалликка эга бўлган мева-сабзавот, текстил, чарм-пойабзал сингари маҳсулотлар экспорти ҳажми ошади.\nЎзбекистондаги монополия ва олигополия тоифасидаги ишлаб чиқарувчи ва хизмат кўрсатувчилар интеграциялашган рақобат муҳити натижасида коррупцияни бартараф қилишга, таннархни камайтиришга, маҳсулот ва хизматлар сифатини оширишга мажбур бўлади. Интеграция натижасида ишлаб чиқаришда кооперацион алоқалар ривожланади. ЕОИИда товар ва хизматларга қўйиладиган стантдартлар талабларининг юқорилиги ҳисобидан уларнинг сифат даражаси ҳам ошади.\n“Шу билан бирга, қатор салбий омиллар ҳам борки, етарли даражада тайёргарлик кўришимизни тақозо этади. Хусусан, ЕОИИга аъзо давлатлардаги ишлаб чиқарувчилар билан рақобатга бардошли бўлмаган маҳаллий ишлаб чиқарувчилар банкрот бўлиши мутаносиб равишда иш ўринлари ҳамда ЯИМ ҳажмининг камайишига олиб келиши мумкин. Ўзбекистонда ҳали ривожланиб улгурмаган ишлаб чиқариш ва хизмат кўрсатиш сегментлари Иттифоқнинг бошқа аъзо давлатлари корхоналари томонидан эгаллаб олиниши хавфи ҳам сақланиб қолади”, дейди Ўктамжон Исломов.\n“Ўзбекистоннинг ЕОИИ билан ҳамкорлиги қатор ижобий натижалар билан бирга, айрим зиддиятли масалаларни ҳам келтириб чиқариши мумкин. Биринчидан, импорт қилинувчи маҳсулотлар нархининг тушиши натижасида маҳаллий ишлаб чиқарувчиларнинг бозордаги ўрнини сақлаб қолиши қийинлашади. Айниқса, монопол хусусиятга эга бўлган тармоқларнинг бозордаги ўрни хавф остида қолади. Шу билан бирга, ЕОИИ доирасида умумий божхона тарифларининг ўрнатилиши ортидан баъзи товарларнинг қимматлашиши юзага келиши мумкин”, дейди депутат Абдулло Аслонов.\nАслонов шунингдек, Ўзбекистон ва ЕОИИнинг йирик иқтисодиётлари ўртасида иш ҳақи ҳажми бўйича сезиларли тафовутлар борлиги сабабли мамлакатда ишчи кучининг оммавий тарзда хорижга кўчиши юз бериши мумкинлиги, бу эса, қишлоқ хўжалиги соҳасида хизмат қилувчиларга меҳнатга ҳақ тўлашнинг қимматлашувига олиб келиши мумкинлигини айтади.\nУ қўшимча қилиб, ЕОИИ билан яқин ҳамкорлик ўрнатадиган бўлинса, бошқа тарафдан ижобий ўзгаришларга олиб келиши мумкинлигини айтади. Ушбу ўзгаришларда миллий манфаатларини ҳимоя қилиб, халқ фаровонлиги ва тинчлик-хотиржамлигини таъминлаш ўта муҳим ҳисобланади.\nХалқаро ишлар ва парламентлараро алоқалар қўмитаси раисининг ўринбосари, депутат Қодир Жўраев ЕОИИ билан ҳамкорликнинг айрим салбий томонлари ҳам борлигини айтди. ЕОИИга аъзо давлатларнинг бирортасига хорижий давлатлар ёки халқаро ташкилотлар томонидан санкциялар қўлланиладиган бўлса, бу ҳолат Ўзбекистонга ҳам таъсир ўтказмасдан қолмаслигини тушунтирди.\n“Ҳозирда ЕОИИга аъзо энг асосий мамлакат бўлмиш Россия Федерациясининг халқаро санкциялар ва босим остида қолаётганлиги ва келгусида ушбу санкцияларнинг янада кучайтирилиши мумкинлиги бизни ҳамиша сергак бўлишга даъват этади. Россия Федерацияси Иттифоқ иқтисодий потенциалининг салкам 85 фоизини ташкил этувчи мамлакат бўлиб, келгусида унга нисбатан санкциялар янада кучайтириладиган бўлса, бу ЕОИИнинг бошқа аъзо ва ҳамкор давлатларининг иқтисодиётига салбий таъсир кўрсатади”, дейди Қодир Жўраев.\nҚодир Жўраев йиғилишда қатнашганларга дунёда коронавирус пандемияси оқибатида энергия ресурслари, хусусан, нефть нархининг тушиб кетиши Россия Федерацияси рублининг кескин қадрсизланишига олиб келганлиги, бу ҳолат Иттифоқнинг бошқа аъзо давлатларининг иқтисодиётига ҳам салбий таъсир ўтказаётганлигини эслатди.Ўзбекистоннинг ЕОИИ билан ҳамкорлик қилиш истиқболларини кенг қамровли таҳлиллар асосида ўрганиш, бунда эса нафақат миллий, балки нуфузли хорижий ҳамда халқаро экспертлар ва консалтинг компаниялар билан муҳокамалар ўтказиш талаб этилади. Шундан кейингина Ўзбекистон ЕОИИ билан ҳамкорлиги қай шаклда бўлиши тўғрисида якуний хулосага келиш мумкин, дейди депутат.\nПрезидент 6 кишини ишдан олди, 5 кишига “ҳайфсан”, иккисига муҳлат берди\n08 Апрель 19:30 20607\nИИБ Намангандаги тартибсизлик бўйича баёнот берди\n08 Апрель 20:59 19849\n“Қизлик пардасининг анатомик бутунлиги бузилган”. ИИВ “тилга кирди”\n10 Апрель 14:09 19815\nТошкент метросида икки поезд тўқнашгани айтилмоқда. Ҳолатга изоҳ берилди\n09 Апрель 21:02 19584\n“Ёғни камроқ сол”. Ўзбекистонда ёғ нархи нега ошаётгани маълум қилинди\n10 Апрель 12:37 13983


Posted on 05/03/2011 by TURONZAMIN\nБизга қўл чўзинг, руҳий мадад беринг!\nДУНЁ ҲАМЖАМИЯТИ, БМТ, ЕҲХТ, ЕИ, БМТнинг ИНСОН ҲУҚУҚЛАРИ ҚЎМИТАСИ, БАРЧА ИНСОН ҲУҚУҚЛАРИНИ ҲИМОЯ ҚИЛИШ ТАШКИЛОТЛАРИ, МАМЛАКАТИМИЗДАГИ ДИПЛОМАТИК КОРПУСЛАР ВАКИЛЛАРИ, БАРЧА ОАВига\nЎзбекиистон Миллий телерадиокампанияси «YOSHLAR» телерадиоканалининг собиқ тележурналистлари Саодат АМОНОВА ва Малоҳат ЭШОНҚУЛОВА НОМИДАН\n3 май – Бутунжаҳон сўз эркинлиги куни. Дунёнинг барча бурчакларида ҳамкасбларимиз ушбу кунни катта тантана билан нишонлайди. Ҳатто Ўзбекистонда ҳам.\nМана шундай ҳаяжонли дамда Бутунжаҳон сўз эркинлиги кунини байрам қилиш бизнинг ўзбек журналистларининг, оммавий-ахборот воситалари ходимларининг кўнглига сиғармикин, деб ўйланиб қолдик.\nРост. Бу кунда ҳақиқий сўз эркинлиги ҳукмрон бўлган мамлакат журналистлари, оммавий-ахборот воситалари ходимлари байрам қилса ярашади, аслида. Бизда, Ўзбекистондачи? Қалам аҳли истаган ўша сўз эркинлигининг лоақал “С” ҳарфи бормикин?! Аксинча, журналистман дегани бу жумланинг бош ҳарфини тилга олиши биланоқ ҳукумат арбоблари томонидан таъқибу тайзиқ остига олинади. Бу фикрларимизга бизнинг кейинги бир йил давомида бошимиздан кечирган ва айни дамда кечираётган жабру-жафоларимиз, руҳий қийноқларимиз яққол мисол.\nХабарингиз бор, биз 2009 йилнинг декабрь ойидан буён Ўзбекистон миллий телерадиокомпаниясида, хусусан, “Yoshlar” телерадиоканалида содир бўлаётган шафқатсиз цензура, иқтисодий ўғирликлар, маҳаллийчилик, гуруҳбозлик каби иллатларга барҳам бериш мақсадида кураш бошлаган эдик. Сўз эркинлигига амал қилиб, оқибатда нимага эришдик? Бунинг натижасида 2010 йилнинг 9 декабрь куни ЎзМТРК кенгайтирилган ҳайъат йиғилишида ноқонуний тарзда ишдан бўшатилдик. Бироқ, ЎзМТРК раҳбарияти ва “Yoshlar” телерадиоканали директори бу билан қаноатланмади. Милллий хавфсизлик хизмати, Ички ишлар вазирлиги, Соғлиқни сақлаш вазирлигига бир сўз билан айтганда барча ҳукумат идораларига расмий хат билан мурожаат қилиб, бизга нисбатан ҳамон таъқиб ва таҳдид ўтказишда давом этиб келмоқда.\nНатижада, МХХ ва ИИБ ходимларининг зуғуми остида ҳар иккаламиз ҳам туғилиб ўсган уйимиз, Самарқанд вилоятига қувғин қилиндик. Аниқроғи, ҳуқуқ идораларининг таҳдид ва таъқиби натижасида бизнинг Тошкент вилоятидаги туманлардан бирида доимий рўйхатга қўйилган фуқаролик паспортимиз суднинг ноқонуний қарори билан ҳисобдан чиқариб юборилди. Айни кунда эса, пойтахтда паспортимиз “прописка”да эмаслиги баҳонасида бизга тиббий хизмат кўрсатилиши ҳам чегараланган. Ҳатто Самарқанд вилоятида бетоб бўлиб, Самарқанд туман марказий поликлиникасига қилган мурожаатимиздан хабар топган Бош вазир ўринбосари А. Ариповнинг “енг учида”ги кўрсатмаси билан бизнинг бетоблигимиз “сохта” деб топилди ва бизга тиббий хизмат кўрсатган шифокорлар ҳам интизомий жазога тортилиб, ишдан ҳайдалишди.\nАйни кунда Тошкентда ҳисобда турмаганлигимиз учун кун ора яшаб турган уйимиз эшигига келаётган ИИБ ходимлари бизни тезда паспортимиз “прописка” бўлган жойга чиқиб кетишимизни талаб қилмоқда. Бундан кўзланган мақсад, бизни пойтахтдан қувиш ва овозимизни ўчириш. Бугунги кунда меҳнат ҳуқуқларимизни тиклаш ва фуқаролик ҳуқуқимизни ҳимоя қилиш, яъни паспорт масаласига оид даъво аризаларимизга асосан бўлиб ўтаётган суд маҳкамаси жараёнидаги адолатсизликлар бизни янада толиқтириб қўйди. Шундай таъқиб ва таҳдидлар остида кўнгилга байрам сиғармиди. Аслида биз ҳам хориждаги ҳамкасбларимиз қаторида сўз эркинлиги нашидасидан баҳраманд бўлиш, ўз киндик қонимиз тўкилган, туғилиб ўсган юртда, Ватанимизда қаддимизни ғоз тутиб, мағрур юргимиз келади албатта, бироқ, афсуски….\nЭнг аянчлиси, бизнинг адолатни тиклашга бўлган умидимиз кун сайин сўниб бормоқда. Бундай бедодликларнинг ҳеч бир ниҳояси бормикин, бўлармикин? Ушбу мурожаатномани ёзишдан мақсадимиз, бизга руҳий далда керак. Модомики, мамлакатдаги ҳамкасбларимиз бизни қўллаб-қувватлашга ожизлик қилар экан, бор умидимиз сизлардан, дунёда сўз эркинлигини муқаддас сановчи жамики инсонлардан, ҳамкасблардан! Бизга қўл чўзинг, руҳий мадад беринг! Токи биз сизнинг эътиборингиздан қувват олайлик, токи бизга қарши чоғланганлар ёлғиз эмаслигимизни билиб саросимада қолсин!\nЭҳтиром ва самимият билан “Yoshlar”\nТелеканалининг собиқ журналистлари\nМалоҳат Эшонқулова ва Саодат Амонова\n2 май 2011 йил.\n« Қирғизистондаги қирғин Жаҳонгир Муҳаммад »